Keçirilmiş dərslər yenidən sıxlaşdırılmış şəkildə tədris olunacaq?!\nOlmaması bir dərd, olması başqa: əyani dərs bərpa olunanda şagirdləri nə gözləyir\nMüəllimlər bildirirlər ki, ənənəvi təhsil bərpa olunduqdan sonra onlara keçdikləri dərsləri bir də sıxlaşdırılmış şəkildə tədris etmək tapşırılıb. Valideynlər və şagirdlər isə bunun çətinlik törədəcəyindən əmindirlər\nBAKI, 13 yanvar — Sputnik. Yanvar ayının 26-da tədris ilinin birinci yarımili başa çatacaq. Amma hələ də ölkə üzrə şagirdlərin xeyli hissəsi onlayn dərslərə qoşula bilmir. Təhsil Nazirliyi də ümumtəhsil müəssisələrinin şagirdləri üçün təşkil olunan distant dərslərlə bağlı mövcud problemləri açıqlayıb. Nazirlikdən bildirilib ki, dərslərin onlayn qaydada tədrisində şagirdlərin iştirak faizi şəhərlərlə müqayisədə kənd rayonlarında nisbətən aşağıdır: "Səbəb olaraq bəzi ailələrin internetə çıxış imkanlarının məhdudluğunu və dərslərə qoşulmaq üçün müvafiq cihazın olmamasını qeyd edə bilərik. Onlayn dərslərə qoşula bilməyən şagirdlər üçün televiziya kanallarında tədris proqramına uyğun olaraq teledərslərin yayımlanması təmin olunur".\nSputnik Azərbaycan onlayn dərslərdə iştirak edə bilməyən şagirdlərin dərs proqramını hansı formada mənimsəməsinin mümkünlüyünü araşdırıb.\nPaytaxtdakı ümumtəhsil müəssisələrində işləyən müəllimlərin Sputnik Azərbaycan-ın əməkdaşına verdiyi məlumata görə, onlayn dərslərə qoşula bilməyən şagirdlərin dərs proqramını mənimsəməsi üçün dərslər ənənəvi qaydada təşkil olunduqdan sonra yenidən sıxlaşdırılmış şəkildə tədris olunacaq: "Bizə bildiriblər ki, ənənəvi təhsil bərpa olunduqdan sonra keçdiyimiz dərsləri bir də sıxlaşdırılmış şəkildə tədris edəcəyik. Çünki onlayn dərslərə qoşula bilməyən xeyli sayda şagird var ki, onlar dərs proqramını mənimsəməyiblər. Nazirliyin keçirdiyi milli qiymətləndirmədə bu üzə çıxıb".\nTəhsil Nazirliyinin ictimaiyyətlə əlaqələr şöbəsinin müdiri Cəsarət Valehov isə Sputnik Azərbaycan-a açıqlamasında bildirib ki, dərslərin yenidən sıxlaşdırılmış şəkildə keçiriləcəyi barədə onda konkret məlumat yoxdur:\n"Bizdə bununla bağlı hər hansı qərar yoxdur. Təhsil Nazirliyində məktəblərdə aparılmış milli qiymətləndirmə ilə bağlı müzakirələr keçirilir. Bununla bağlı yekun qərar ictimaiyyətə açıqlanacaq".\nTəhsil Nazirliyi yanında İctimai Şuranın məsul katibi İlqar Orucov Sputnik Azərbaycan-a açıqlamasında bildirib ki, ucqar kəndlərdə onlayn təhsilə çıxış əldə edə bilməyən şagirdlərin sayı kifayət qədərdir: "Xüsusilə ucqar kəndlərdə internetə çıxış məhduddur. Elə kəndlər var ki, orada onlayn təhsilin yalnız adı var. Elə Təhsil Nazirliyinin milli qiymətləndirmə keçirməsinin səbəbi də bu reallığı üzə çıxartmaq idi. Rayonlarda, kəndlərdə, hətta Bakıda onlayn təhsilə qoşulmaqda çətinlik çəkən şagirdlər var.\nMəktəblilərin qış tətili olacaqmı? - Nazirlikdən açıqlama\nDüzdür, Təhsil Nazirliyi bunu nəzərə alaraq teledərslər keçirdir. Televiziya hər evdə var. Amma proqramın məzmununu mənimsəyə bilməyən şagirdlər üçün dərslərin sıxışdırılmış formada tədris olunması çox yaxşı olardı. Azərbaycanda məktəblərin çoxu 5 günlükdür. Məktəbləri 6 günlük etməklə ənənəvi təhsil bərpa olunduqdan sonra şagirdlərin mənimsəyə bilmədiyi mövzuları onlara yenidən başa salmaq olar. Şagirdlərə dərs proqramını mənimsəmələri üçün şərait yaradılmalıdır. Nəinki orta təhsil, ali təhsil üzrə də bu problemlər mövcuddur. Yay tətilində yay məktəbləri açmaqla proqram mənimsənilməsini təmin etmək mümkündür. Çünki Təhsil Nazirliyi apardığı qiymətləndirməyə əsasən belə qənaətdədir ki, regionlarda onlayn dərslərə qoşulmada xeyli problemlər var".\nTəhsil üzrə ekspert Kamran Əsədov da hesab edir ki, onlayn dərslərə şagirdlərin qoşulması tam təmin edilmədiyindən müəyyən fənlər üzrə dərslərin ənənəvi təhsil bərpa olunduqdan sonra yenidən tədrisi vacibdir. Əks halda, fənlərlə mövzu arasında əlaqə qırılacaq, şagirdlər yuxarı siniflərdə keçirilmiş dərsləri heç cür mənimsəyə bilməyəcəklər:\n"Birinci problem ondadır ki, pandemiya dövründə tədrisin qaydaları formaları tam formada hazırlanmayıb. Ənənəvi qaydada təhsil necə idisə, onlayn təhsil də elə keçirildi. Məlumdur ki, dərslərin onlayn keçirilməsinə başlanan gündən xeyli sayda şagird dərslərdən kənar qalıb. Ənənəvi təhsil bərpa edildikdən sonra həmin şagirdlərin ikinci yarımildə, yaxud da yuxarı sinifdə keçiriləcək dərsləri mənimsəməsi çox çətin olacaq.\nÇünki fənlərlə mövzu arasında əlaqə qırılır. Bu əlaqənin qırılmaması üçün şagird keçirilmiş dərs proqramını mənimsəməlidir. Başqa ölkələrdə də eyni yanaşma var. Dərslərin dərinləşmiş və sürətləndirilmiş tətbiqi bizdə də vacibdir. Azərbaycan da başqa ölkələr kimi kompensasiyaedici tədrisi tətbiq etməlidir. Bunun üçün isə proqram hazırlanmaldır".\nK.Əsədov deyir ki, əsas fənlər üzrə dərslərin təkrar keçirilməsi vacibdir: "İbtidai sinifdə şagirdlərin musiqi, həyat bilgisi, texnologiya kimi dərsləri öyrənməməsi o qədər də problem yaratmır. Yuxarı siniflərdə şagirdlər həmin fənlər üzrə bilik və bacarıq əldə edirlər. Amma ana-dili, riyaziyyat, fizika, kimya kimi fənlərdə şagirdin dərs proqramını mənimsəməməsi yuxarı siniflərdə mövzular arasındakı əlaqənin itməsinə səbəb olacaq. Əgər şagird aşağı sinifdə dil qaydalarını anlamayıbsa, yuxarı sinifdə keçirilən proqramı mənimsəyə bilməyəcək. Bunun üçün də əsas fənlər üzrə dərslərin sıxışdırılmış şəkildə yenidən ənənəvi qaydada tədrisi vacibdir".\nEkspert deyir ki, tətillərin ləğv edilməsi hesabına tədris bərpa edildikdən sonra keçirilmiş dərslərin yenidən keçirilməsi müxtəlif formada təşkil edilə bilər.\nekspert, əyani, təhsil


Rənglərin mənası » Qadınla.Com - Qadınlar Birİncidir!\nTarix: 25-03-2013, 04:00\nŞərhlər: Baxılıb: 15976\nİştah açar. Ona görə dünyadakı qida firmalarının çoxunun logosunda qırmızı rəngdən istifadə olunur.Qırmızı təzyiqi yüksəldir, qan axışını sürətləndirir. Səhv bir inanış vardır; öküzlərin qırmızıya hücum etdiyi inanılır.Halbuki öküzlər rənglərə qarşı kordur. Qırmızıya deyil, özlərinə yellənən tünd rəngli parçaya hücum edər... Mavi\n*Bədənimizdə boğaz bölgəsini əks etdirən bir rəngdir. Mavi rəng səmanın və geniş üfüqlərin, dənizin simvoludur. Sərhədsizliyi və uzaq baxışlılığı işarə edir. Dincliyi təmsil edər və sakitləşdirər. Ərəblər mavinin qan axışını yavaşlatdığına inanar, gözmuncuğu ona görə mavidir. Qərbdə intihar hadisələrini azaltmaq üçün körpü ayaqlarını mavi rəngdə boyanır. Divarları mavi olan məktəblərdə uşaqların daha az dəcəllik etdiyi müəyyən olunmuşdur... Yaşıl\n*Romantik olaraq bizi ən çox təsir edən bir orqanımız olan ürək orqanının , bu rəngin yaydığı enerji sahəsində olduğu düşünülər. Təbiətin və baharın rəngidir. Güvən verən rəngdir. Ona görə bankların logolarında hakim olan rəngdir. Yaşıl yaradıcılığı artırır. Buna görə böyük restoran mətbəxlərində yaşıl renge üstünlük verilir. Xəstəxanalarda da yaşıl rahatlaşdırıcı xüsusiyyəti səbəbiylə istifadə edilir. *Sarı zəka , incəlik və praktikliklə əlaqədar bir rəngdir. İctimai həyatı və birlikdə işi əks mənası vardır.Cəlb edilən və diqqət çəkən rəngdir. Diqqət çəkiciliyindən ötəri dünyada taksilər sarıdır. Sarı ayrıca qəmin və həsrətin rəngidir. Payızın bütün qəmli gözəlliyində onun hər rəngini izləmək mümkündür... Qara\n*Keçmişdən bəri ehtişam və lüksün son pilləsi olaraq düşünülür. Tarixin , yüksək sahələrində, saray mənsublarının bənövşəyi rəngdən çox sıx istifadə olunmasınan behs edilir. Nevrotik duyğuları ortaya çıxardığından, insanların düşüncələrini qorxutduğu müəyyən olunmuşdur. İntihar edənlərin bəyəndiyi rəngdir... Ağ\n*Təmizliyi,saflığı və paklığı təmsil edir. Sabitliyi, davamlılığı işarələr. Siyasətçilər ağı çox sevərlər.Çünki təmiz, dürüst təəssüratı vermək istəyərlər... Çəhrayı


Qriqorçuk: "Eyforiyaya qapılmamışam" - Azadliq Xeber\nQriqorçuk: "Eyforiyaya qapılmamışam"\n18.08.2016 / 23:42 xeber –\n“Hesabda geri düşəndə yalnız onu lehimizə çevirmək barədə düşünürdüm. Hiss edirdim ki, qol vurmalıyıq”. Apasport.az saytının məlumatına görə, bu sözləri “Qəbələ” klubunun baş məşqçisi Roman Qriqorçuk deyib.\nAvropa Liqasında ölkəmizi təmsil edən “qırmızı-qaralar” pley-off mərhələsinin ilk oyunları çərçivəsində bu gün “Maribor”u qəbul edib və qarşılaşma komandamızın qələbəsi ilə nəticələnib – 3:1.\nOyundan sonra təşkil edilən mətbuat konfransında ukraynalı mütəxəssis qələbəni şərh edib: “İndi də fərqli bir hiss keçirmirəm. Eyforiyaya qapılmamışam. Hamımız növbəti matçı düşünməyə çalışırıq və bu görüşü tez təhlil etmək fikrindəyik”.\nO bildirib ki, oyun boyunca emosional düşünmür: “Həmin dəqiqədə yalnız düşünürəm ki, nəyi dəyişə bilərəm”.


Metanet Allahverenova - İstifadəçi məlumatı - Tezbazar.az\nMüştəri ilə iş üzrə menecer Müştərilərlə şirkət arasında əlaqələri qurmaq üçün menecer tələb olunur. İş haqqında: - Müştərilərlə münasibətlərin yüksək səviyyədə qurulması - Müştərilərlə ünsiyyət qurub satılan məhsul\nŞirkətə satış işində bacarıqlı şəxslər tələb olunur. İş ofis daxilində həyata keçirilir. - Məhsulların satışının həyata keçirilməsi - Məhsulların çeşidi və keyfiyyəti haqda alıcıya məlumat verilməsi -Daxili və\nReklam meneceri üzrə işləmək istəyən şəxsləri şirkətin reklam işləri üzrə menecer vəzifəsinə iş fəaliyyətinə dəvət edirik. İş tam öyrədiləcək. İş haqqında: - Şirkətin iş səhələri və istehsal olunan məhsullarının ofis\nŞirkət Təmsilçisi tələb olunur Biznes istiqaməti üzrə fəaliyyət göstərən şirkətə təmsilçi bəy və xanım tələb olunur. Vəzifələr: - Ofisə müraciət edən şəxslərə iş prosesi və istehsalat haqqında məlumatların ver


ABŞ-a köç edənlərlə bağlı yeni qanun qəbul edildi | Faktor.az\n02:30 14.08.2019 Hit: 89\nABŞ-da oturum almaq istəyən köçkünlər üçün yeni kriteriyalar müəyyən olunub\nFaktor.az bilge.az-a istinadən bildirir ki, Donald Tramp administrasiyası ABŞ-da immiqrantların daimi oturum haqqı və vətəndaşlıq əldə edə bilməsi üçün yeni kriteriyalar müəyyənləşdirib. Yeni qaydaların müəyyənləşməsiylə, ölkədə qanuni şəkildə qalan və bir ildən çox müddətə qida və sığınacaq kimi sosial yardımlar alan miqrantların bu haqlardan yararlanması çətinləşib.\nİnsan haqları təşkilatları qərarın ədalətsiz şəkildə aşağı gəlirli miqrantları hədəflədiyini bildirirlər.\nYeni qaydalar çərçivəsində, miqrantların gələcəkdə sosial yardım almağa davam etmək ehtimalları olarsa, "green card", davamlı oturum haqqı və vətəndaşlıq müraciətləri rədd edilə biləcək.\nBazar ertəsi günü mətbuat konfransı təşkil edərək yeni qaydaları ictimaiyyətə açıqlayan ABŞ Vətəndaşlıq və Mühacirət Qurumunun sədr müavini Ken Cuççinelli bildirib ki, gəlir səviyyəsi, təhsil, yaş və ingilis dili səviyyəsi "Green card" müraciətlərinin dəyərləndirilməsində təsirli olacaq, qərar verilərkən bunların hamısı nəzərə alınacaq.\nMilli Köç Hüquq Mərkəzi (NILC) qaydaların həyata keçirilməməsi üçün Tramp administrasiyasını məhkəməyə verəcəyini bildirib.\nYeni qaydalardan ən çox kimlər təsirlənəcək?\n15 oktyabrda həyata keçiriləcək yeni nizamnamədən ABŞ-da hazırda oturum icazəsiylə yaşayan immiqrantların təsirlənməyəcəyi gözlənilir.\nMühacirlər və sığınacaq üçün müraciət edənlər də bu çərçivədə nəzərdə tutulmayıblar.\nAncaq viza və oturum icazəsini uzatmaq istəyənlərin və vətəndaşlıq müraciəti edənlərin yeni qaydalardan təsirlənəcəyi bildirilir.\nQaydaların ən çox Latın Amerika əsilli immiqrantlara təsir edəcəyi deyilir.\nAğ Evdən verilən açıqlamada bildirilib ki, mövcud sistem ailə əlaqələri olan immiqrantlar üçün avantajlı olacaq, bundan belə, "özü özünü təmin edən və ictimai mənbələri çətinə salmayan" şəxslərə üstünlük veriləcək.


Doqquz ayda dövlət büdcəsinin mədaxili 10103,1 milyon manat, xərcləri 10622,2 milyon manat olub - AZƏRTAC – Azərbaycan Dövlət İnformasiya Agentliyi\nBu ilin doqquz ayında dövlət büdcəsinin mədaxili 10103,1 milyon manat, xərcləri 10622,2 milyon manat olub, 519,1 milyon manat məbləğində büdcə kəsiri (defisit) yaranıb.\nMaliyyə Nazirliyinin mətbuat xidmətindən AZƏRTAC-a bildiriblər ki, doqquz ayda dövlət büdcəsinin mədaxili 12098,3 milyon manat proqnoza qarşı 10103,1 milyon manat və ya 16,5 faiz az icra olub.\nAzərbaycan Respublikasının Vergilər Nazirliyi tərəfindən mədaxil proqnozu 100,2 faiz icra edilməklə dövlət büdcəsinə 4926,3 milyon manat vəsait təmin edilib. Həmin vəsaitin 78,0 faizi (ötən ilin eyni dövrünə nisbətən 9,6 faiz-bənd çox) və ya 3843,8 milyon manatı qeyri-neft sektorundan daxilolmaların payına düşür ki, bu da 2015-ci ilin eyni dövrünə nisbətən 374,6 milyon manat və ya 10,8 faiz çoxdur.\n2016-cı ilin doqquz ayında Azərbaycan Respublikasının Dövlət Gömrük Komitəsi proqnoza 125,6 faiz əməl edərək dövlət büdcəsinə 1653,8 milyon manat vəsait təmin edib ki, bu da ötən ilin eyni dövrü ilə müqayisədə 529,6 milyon manat və ya 47,1 faiz çoxdur.\nAzərbaycan Respublikasının Dövlət Neft Fondundan dövlət büdcəsinə 3260,0 milyon manat vəsait daxil olub ki, bu da proqnoza nisbətən 2370,5 milyon manat və ya 42,1 faiz azdır.\nDövlət büdcəsindən maliyyələşdirilən təşkilatların ödənişli xidmətlərindən daxilolmaları 192,9 milyon manat təşkil edib.\nSair daxilolmalar üzrə büdcəyə 70,1 milyon manat vəsait daxil olub.\n2016-cı ilin iyul-sentyabr ayları üzrə dövlət büdcəsinin mədaxili 3969,3 milyon manat icra olunub.\nDoqquz ayda dövlət büdcəsinin xərcləri proqnoza nisbətən 87,5 faiz və ya 10622,2 milyon manat icra olunub.\nİqtisadi təsnifata uyğun olaraq cari ilin doqquz ayında dövlət büdcəsi xərclərinin 42,5 faizi və ya 4514,0 milyon manatı sosialyönlü xərclərin (əməyin ödənişi fondu, təqaüd və sosial müavinətlər, dərman və ərzaq xərcləri) maliyyələşdirilməsinə yönəldilib ki, bu da ötən ilin eyni dövrü ilə müqayisədə 406,6 milyon manat və ya 9,9 faiz çoxdur.\nCari ilin iyul-sentyabr ayları üzrə dövlət büdcəsinin xərcləri 3800,7 milyon manat icra olunub.\nDoqquz ayda icmal büdcənin gəlirləri 14951,0 milyon manat, icmal büdcənin xərcləri isə 12623,4 milyon manat icra olunub. İcmal büdcənin artıqlığı 2327,6 milyon manat təşkil edib.\nAZERTAG.AZ :Doqquz ayda dövlət büdcəsinin mədaxili 10103,1 milyon manat, xərcləri 10622,2 milyon manat olub\nAzərbaycanın maliyyə naziri Beynəlxalq Valyuta Fondu və Dünya Bankının illik toplantısında iştirak edəcək\nVergilər Nazirliyi tərəfindən cari ilin 9 ayı ərzində proqnoz tapşırığa tam əməl edilib


11:02 25 Fevral 2020\nFemida.az "Hüquqi maarifləndirmə" layihəsi çərçivəsində növbəti mpvzunu təqdim edir. Üç yaşınadək uşağa qulluğa görə aylıq müavinətin təyin edilməsi hansı qaydada aparılır?\nCəmiyyətdə "analıq məzuniyyəti" kimi bilinən bu müddətdə sığortaolunan vətəndaşlara uşağın üç yaşı tamam olanadək hər yaş dövrü üçün qanunvericilikdə nəzərdə tutulmuş məbləğdə ona qulluq etməyə görə müavinət təyin edilir. Həmin məzuniyyət dövründə uşağa qulluq edən şəxsə hər uşaq üç yaşına çatanadək qanunvericilikdə müəyyən olunmuş məbləğdə müavinət alır.\nVacib qeyd: Əgər uşaq məktəbəqədər təhsil müəssisələrində (körpələr evi, körpələr evi-uşaq bağçası, uşaq bağçası, xüsusi uşaq bağçası) yerləşdirilmişdirsə, belə hallarda məzuniyyət təqdim edilmir və uşaq üç yaşına çatanadək ona qulluq edilməsinə görə müavinət təyin edilmir.\nAzərbaycan Respublikası Prezidentinin 2016-cı il 24 iyun tarixli, 976 nömrəli Fərmanı ilə təsdiq edilmiş "Azərbaycan Respublikasının Əmək və Əhalinin Sosial Müdafiəsi Nazirliyi yanında Dövlət Sosial Müdafiə Fondu haqqında Əsasnamə"nin 1.1, 3.1.14 və 3.1.20-ci bəndləri; Nazirlər Kabinetinin 1998-ci il 15 sentyabr tarixli 189 nömrəli qərarı ilə təsdiq edilmiş "Məcburi dövlət sosial sığortası üzrə ödəmələrin və əmək qabiliyyətini müvəqqəti itirmiş işçilərə sığortaedənin vəsaiti hesabına ödənilən müavinətin hesablanması və ödənilməsi haqqında Əsasnamə"nin IV-cü bəndi; "Sosial sığorta haqqında" Azərbaycan Respublikası Qanununun 6-cı maddəsinə əsasən, hər bir valideyn bu hüquqdan istifadə edə bilər.\nMüavinətin təyin olunması üçün hər hansı rüsum tələb olunmur və Dövlət Sosial Müdafiə Fondu tərəfindən müraciətə baxılma müddəti 5 iş günüdür.\nMüavinət işçinin iş yeri üzrə (əmək kitabçasının olduğu yerdə) müdiriyyətin müəyyən etdiyi müvafiq komissiya tərəfindən təyin edilir. Öz-özünü sığortaedən fiziki şəxslərə müavinət qanunvericiliklə müəyyən olunmuş məbləğdə məcburi dövlət sosial sığorta haqqı tam ödənildiyi halda DSMF tərəfindən təyin olunur və verilir.\nMüavinətin təyin olunması üçün tələb olunan 3 sənəd:\n- Uşağa qulluq edilməsinə görə qismən ödənilən məzuniyyətin verilməsi barədə müdiriyyətin əmri (sərəncamı)\n- Müavinət təyin edən komissiyanın protokolu\nUşaq üç yaşına çatanadək ona qulluq edilməsinə görə müavinət almaq üçün uşağa qulluq edilməsinə görə qismən ödənilən məzuniyyətin verilməsi barədə müdiriyyətin əmrindən (sərəncamdan) çıxarış və uşağın doğum haqqında şəhadətnaməsinin surəti təqdim olunmalıdır. Komissiyanın valideynə məzuniyyət verilməsi barədə qərarına əsasən, uşağın üç yaşı tamam olana qədər ona qulluq etmək üçün məzuniyyət müddətinə müavinət təyin olunması iclas protokolunda qeyd edilməlidir.\nQeyd edək ki, bu xidmət ƏƏSMN tərəfindən tam elektronlaşdırılıb.\nAçar sözlər: #qanun #hüquq #müavinət #ƏƏSMN #sosial #DSMF #uşaq #valideyn


“Ermənistan monoetnik dövlətdir” -\n“Ermənistan monoetnik dövlətdir” - Mübariz Qurbanlı\n16 İyun 2017 13:20\nDünya çox ciddi problemlərlə üz-üzədir. Beynəlxalq təşkilatlar bu problemlərin həlli üçün çalışırlar. Bura demoqrafik, ekoloji və terrorçuqla bağlı problemlər daxildir. Bütün bunları həll etmək üçün dayanıqlı inkişafa nail olmaq lazımdır.\nReport-un xəbərinə görə, bunu Azərbaycan Respublikasının Dini Qurumlarla iş üzrə Dövlət Komitəsinin sədri Mübariz Qurbanlı “Dayanıqlı İnkişaf Məqsədlərinin təməl prinsipləri: hüquq bərabərliyi milli prioritetlər və əməkdaşlıq” mövzusunda Ombudsmanların XIV Bakı Beynəlxalq Konfransında deyib.\nO bildirib ki, dünya ölkələri sürətlə silahlanır: “Hər il 1 trilyon 600 milyard dollar vəsait silahlanmaya sərf olunur. Bunun 1 trilyonu NATO-ya üzv ölkələrin payına düşür. 3 milyard insan isə gününə 2 dollar vəsaitlə dolanır. Bu da çox acınacaqlı mənzərədir. Dünyada 166 münaqişə ocağı var, bunların 30-da qanlı toqquşmalar gedir. Bu gün heç kəs terrordan sığortalanmayıb. Dünyada qeyri-bərabərlik hökm sürür. Azərbaycanda tolerantlıq mühiti mövcuddur, bu, təkcə dinə aid deyil, bütün sahələri əhatə edir. Prezident İlham Əliyevin həyata keçirdiyi siyasət ölkəyə uğur gətirib. Azərbaycanda 10 milyon əhali var, 96 faizi müsəlmandır, qalanları isə digər dinlərə məxsus insanlardır. Ölkədə 2200 məscid var. Hökumət hər il müxtəlif dini icmalara yardımlar ayırır, onların fəaliyyəti təmin olunur. Dayanıqlı inkişafa nail olmaq üçün münaqişələri aradan qaldırmaq lazımdır. Bizim regionda Dağlıq Qarabağ münaqişəsi həll edilməlidir, monoetnik dövlətlərin yaradılmasına imkan verilməməlidir. Ermənistan monoetnik dövlətdir. Dünyanı ideoloji olaraq orta əsrlərə qaytarmağa çalışırlar. Hər bir ölkədə tolerantlıq mühiti yaradılmalıdır, problemlərin həll edilməsi üçün əməkdaşlıq səviyyəsi yüksəldilməlidir”.


Finlandiyadan NATO qərarı - Günün Səsi Finlandiyadan NATO qərarı - Günün Səsi\n16 Yanvar 2022 09:37\nFinlandiya hazırda NATO-ya daxil olmaq niyyətində deyil.\nGununsesi.info Finladiya KİV-lərinə istinadla xəbər verir ki, bu barədə cümə günü ölkənin xarici işlər naziri Pekka Haavisto bəyan edib.\n“Finlandiya NATO ilə bu təşkilata daxil olmanı müzakirə etmir və Finlandiyanın gələcək üçün belə layihəsi yoxdur. Finlandiyanın təhlükəsizlik siyasəti dəyişməz olaraq qalır”, – deyə Haavisto Avropa İttifaqına üzv ölkələrin xarici işlər nazirlərinin Fransada keçirilən görüşündən sonra telekonfransda jurnalistlərə bildirib.\nFinlandiya və İsveçin NATO-ya üzvlük məsələsi Şərqi Avropada gərginliyin artması fonunda başa çatmaqda olan həftədə müzakirələrin predmetinə çevrilib. Lakin iki ölkənin rəhbərliyi bu ideyanı dəstəkləməyiblər. Buna baxmayaraq, hər iki ölkə NATO ilə kifayət qədər sıx əlaqələrə malikdir.\nFinlandiya əsasən NATO ilə 1994-cü ildən əməkdaşlıq edir. Ölkə, həmçinin 2014-cü ildən başlayaraq, geniş imkanlara malik dərin tərəfdaşlıq münasibətlərindən faydalanır.\nPrevious Zəngilanda zəlzələ baş verib\nNext İspaniya turizm qapılarını açır


«Azadlıq» bloku dekabrın 17-də yürüş-mitinq keçirmək istəyir\n2021, 29 İyul, Cümə axşamı, Bakı vaxtı 10:06\nBirləşmiş müxalifət AŞPA-dan nümayəndə heyətinin mandatının təsdiqlənməməsini tələb edir «Azadlıq» bloku dekabrın 17-də yürüş-mitinq keçirmək məqsədilə Bakı Şəhər İcra Hakimiyyətinə müraciət edib. Blokdan verilən məlumata görə, əvvəlki marşrut üzrə - metronun «20 Yanvar» stansiyasından Dövlət Film Fondunun qarşısınadək yürüş etmək və daha sonra mitinq keçirmək niyyətindədirlər.\nAksiyada noyabrın 6-da qanun pozuntusuna yol vermiş komissiya üzvlərinin cəzalandırılması, yeni seçkinin keçirilməsi kimi tələblərlə yanaşı, insan haqlarının və sərbəst toplaşmaq azadlığının təmin olunması kimi şüarlar səsləndirilməsi nəzərdə tutulur.\nMüsavat Partiyası başqanının müavini Mehman Cavadoğlu deyir ki, Bakı Şəhər İcra Hakimiyyəti mitinqin həmin marşrut üzrə keçirilməsinə yenə də icazə verməsə, blok razılaşdırılmamış aksiyalar haqda qərarını qətiləşdirəcək.\nBu arada «Azadlıq» bloku, Milli Birlik Hərəkatı və Milli İstiqlal Partiyasının liderləri, əksər hüquq müdafiəçiləri və bir sıra qeyri-hökumət təşkilatlarının başçıları Avropa Şurası rəhbərliyinə, eləcə də qurumun Parlament Assambleyasının komitə, nümayəndə heyətləri və siyasi qrup rəhbərlərinə birgə müraciət göndəriblər. Onlar bu qurumu Azərbaycan nümayəndə heyətinin mandatının tanınıb-tanınmamasını müzakirə edərkən Avropa Şurasının prinsiplərindən çıxış etməyə çağırırlar.\nMüraciət müəllifləri hesab edirlər ki, son parlament seçkisi zamanı baş vermiş qanun pozuntularından sonra Avropa Şurası Parlament Assambleyasının (AŞPA) yanvar sessiyasında Azərbaycan nümayəndə heyətinin mandatının təsdiqlənməsi ölkədə insan haqlarının daha kobud şəkildə pozulmasına və demokratiyaya məhəl qoyulmamasına gətirib çıxaracaq. Nəticədə azərbaycanlıların son demokratiya ümidləri də məhv olar, demokratik dəyərlərə inamın itməsi isə cəmiyyətin radikallaşmasına gətirib çıxara və xalq demokratiyadan üz döndərə bilər. Ona görə də müxalifət liderləri və hüquq müdafiəçiləri Avropa Şurasını prinsipiallıq göstərməyə dəvət edirlər.\nAzərbaycanın AŞPA-dakı nümayəndə heyətinin üzvü Bəxtiyar Əliyev isə belə bir müraciəti Azərbaycanın maraqlarına zərbə kimi qiymətləndirsə də, bunun qurumdakı müzakirələrin gedişinə təsir göstərməyəcəyini güman edir.


“Bu qələbə eyforiya, ecazkar hiss verdi” – “Molde”nin baş məşqçisi\n“Bu gün komanda bütün ruhunu meydanda qoydu, sona qədər mübarizə apardı”.\nApasport.az saytının məlumatına görə, bunu “Molde”nin baş məşqçisi Erlinq Mo Çempionlar Liqasının III təsnifat mərhələsində “Qarabağ”la keçirilən oyunu dəyərləndirərkən deyib.\n0:0 hesabı ilə başa çatan qarşılaşmada penaltilər seriyası sayəsində qələbə qazanaraq mərhələ adlayan Norveç təmsilçisinin çalışdırıcısı hədəflərinin qrupa düşmək olduğunu söyləyib: “Bu qələbə insana eyforiya, ecazkar bir hiss verir. Yaşıl meydanlarda bunu tez-tez yaşamırıq. Hədəfimiz Çempionlar Liqasının qrup mərhələsinə vəsiqə qazanmaqdır. Əlimizə düşən imkandan yararlanmağa çalışacağıq. Bu, həm də ciddi gəlir mənbəyi deməkdir. Maliyyə hesabatında yaxşı olduğumu deyə bilmərəm. Ancaq bu baş verərsə, böyük təminat qazanmış olarıq. Bizi dəstəkləyən etibarlı sponsorlarımız var. Bu da iddialı olmaq, gələcəyə nikbin baxmaq imkanı yaradır”.\nQeyd edək ki, “Molde” pley-offda “Ferensvaroş”la (Macarıstan) qarşılaşacaq. “Qarabağ” isə mübarizəni Avropa Liqasında davam etdirəcək.\nÇempionlar Liqası Qarabağ - Molde Erlinq Mo


Universitet seçimində nəzərə alınmalı yeddi vacib məqam » www.GUNAZ.az\nTarix:28-07-2018, 09:07 Oxunub:10 161\nGunAz.az universitet seçimində nəzərə alınması vacib olan yeddi məqamı təqdim edir.\nXüsusilə, sənaye dünyası ilə geniş əlaqələri olan universitetlərin seçilməsi vacibdir. Çünki belə universitetlər tələbələri yiyələnəcəkləri peşəyə uyğun hazırlaya bilirlər.\nTəhsil alarkən iş dünyası ilə əlaqə qurabilmə imkanı\nTətbiqi təhsilin vacib məqamlarından biri də biznes mühitini “görə bilmək” – praktika keçməkdir. Peşənizə uyğun sektorla nə qədər tez təmasa keçsəniz, işləmə şansı əldə etsəniz, karyera baxımından gələcəyinizi o qədər uğurlu formalaşdıra bilərsiniz.\nSeçəcəyiniz universitet əməkdaşlıq etdiyi şirkətlər vasitəsilə bu məsələdə sizin işinizi asanlaşdıra bilər. Universitet sizə praktika imkanı təklif edirsə, bunu mütləq dəyərləndirin!\nMüasir düşüncəli və təcrübəli müəllim heyəti\nAli təhsili necə aldığınız qədər, kimdən aldığınız da böyük əhəmiyyət kəsb edir. Öz sahəsində mütəxəssis, müasir metodikanı mənimsəmiş, eyni zamanda, böyük təcrübəyə malik müəllim heyəti təhsil aldığınız müddətdə sizə böyük dəstək olacaq.\nMüəllim heyətini incələyərkən onların həm milli, həm də beynəlxalq uğurları ilə yanaşı, müəllif layihələrinə sahib olub-olmadıqlarına və bu layihələrə tələbələri cəlb edib-etmədiklərinə baxın.\nİnnovativ, elmi və texnoloji imkanlara sahib universitetləri seçin\nAli təhsilin əsas üstünlüyü innovativ, elmi və texnoloji imkanları tələbələrin ixtiyarına verməsidir. Tələbə dövrün tələbinə uyğun, yeni texnologiyalarla təchiz olunmuş mühitdə təhsil almalıdır. Universitetdənkənar texnoparklarda, elmi araşdırma laboratoriyalarında dərs keçmə imkanı təklif edən ali təhsil müəssisəsi seçəcəyiniz universitetlər arasında ilk sıralara qoyulmalıdır.\nTələbələrin universitet həyatı sadəcə təlim-tərbiyədən ibarət olmamalıdır. Universitetlər tələbələrinə sosial və mədəni imkanlar təmin etməklə, onların tam formalaşmasına kömək göstərməlidir. İxtisas və universitet seçərkən universitetlərin bu sahədə hansı fəaliyyətlərlə məşğul olduqları, hansı imkanlara sahib olduqları mütləq araşdırılmalıdır.\nXüsusilə özəl universitet seçəcək abituriyentlər təqaüd imkanını mütləq araşdırmalıdır. Təqaüdün miqdarı və müddəti xüsusilə nəzərə alınmalıdır.\nSeçəcəyiniz ixtisasın balı iki universitetdə də eynidirsə, sizin üçün universitetin yeri seçiminizdə mühüm rol oynayır. Bu halda hansı universitetin yerləşdiyi yer sizə uyğundursa, onu seçə bilərsiniz.\nEyni zamanda, metroya yaxınlıq, ictimai nəqliyyatla rahat gedə bilmə imkanı seçiminizə təsir göstərən amillərdəndir. Bununla yanaşı, müxtəlif yerlərdən gəlmiş, Bakıda kirayədə qalacaq tələbələr üçün o yerin sakit və təhlükəsiz olması böyük əhəmiyyət kəsb edir. Bu məsələdə universitetin imkanları da araşdırılmalıdır. Yataqxanasının olub-olmaması və yaxud ətrafındakı kirayə verilən mənzillərin mövcud vəziyyəti, qiymətləri diqqət yetirilməli məqamlardandır.(Oxu.az)


17 skinhetlə savaş, 17 il həbs, FSB-dən gözlənilməz addım\n10 İyun 2014 10:55\n“Maraqlıdır, dünyaya haqqın carçısı, sülhün təminatçısı olduğunu sırımağa çalışan bir dövlətin - Rusiyanın paytaxtında özbaşınalıq, antidemokratik bir durumdur. Əslində qınamaq da olmaz, imperiya xisləti bu şovinist dövləti tərk etməyib, etməyəcək də...” – bu sözləri həbsxanada olarkən dustaq Vüqar İsmayılovla söhbətimizə şahidlik edən bir mayor deyəcək və xahiş edəcəkdi ki, bu yazığın dərdini, başına gətiriləni yazam.\n- Anam can verirdi. Hamı başına yığışmışdı. Ölə bilmirdi. Neçə gündür nə danışır, nə də eşidirdi. Bu zaman Vüqardan zəng gəldi. O biri otağa keçdim, “eşidirəm” dedim. Anam hiss etdi elə bil, yazıq arvad üç dəfə Vüqar deyib, ayağa durdu, sanki balasına tərəf gedirmiş kimi addım atmaq istədi... Dünyasını dəyişdi.\n“Bəs hadisə necə baş verib”, - sualıma Vüqarın qardaşı cavab verir:\nMehman onu da deyir ki, Rusiya tərəfi Vüqarı Azərbaycana vermək üçün bizdən kompensasiya tələb etdi. “Zərər çəkmişlərə” 30.000 manat pul ödədim. Halbuki bu, tam əksinə ola bilərdi. Bizim hakimlərimiz Ruslardan qorxmasaydı...


Vilayət Eyvazov: Ölkə ictimaiyyətinə, media mənsublarına təşəkkürümüzü bildiririk » Azxeber.com Azərbaycanda özəl xəbərlər, araşdırmalar, təhlillər və müsahibələrin tək ünvanı\nDaxili İşlər naziri, general-polkovnik Vilayət EYVAZOV:\n"Dövlətin və xalqın mənafeyinə, Heydər Əliyev ideyalarına və Prezident İlham Əliyevin fəaliyyət kursuna sədaqətli, peşəkar xidmət Azərbaycan Polisinin əsas vəzifə borcudur”\nTarixinin ən qüdrətli dövrünü yaşayan Azərbaycan iqtisadi-sosial inkişaf modeli ilə yanaşı, həm də təhlükəsizliyin və sabitliyin etibarlı təminatı baxımından dünyada mükəmməl nümunələrdən birini yaradıb. Beynəlxalq terrorçuluğun və transmilli cinayətkarlığın sərhəd tanımadığı, kriminogen durumun qlobal miqyasda kəskinləşdiyi müasir dövrdə ölkəmiz cənab Prezidentin təbirincə desək, sabitlik adasına çevrilib. Bu nailiyyətin əldə olunmasında şübhəsiz ki, daxili işlər orqanlarının əzmkar fəaliyyəti də mühüm səciyyə daşıyır.\n102-ci ildönümünü qeyd edən Azərbaycan polisi ictimai asayişin qorunmasında, müstəqil dövlətimizə qarşı yönələn cinayətkar qəsdlərin qarşısının alınmasında müstəsna xidmətlər göstərir. Torpaqlarımızın müdafiəsi, mütəşəkkil cinayətkarlığa qarşı mübarizə və digər istiqamətlərdə qarşıya qoyulmuş vəzifələri layiqincə yerinə yetirir.\nPolis Günü ərəfəsində həmsöhbət olduğumuz Daxili İşlər naziri, general-polkovnik Vilayət EYVAZOV bu tarixi nailiyyəti Ümummilli Lider Heydər Əliyevin əsasını qoyduğu və Prezident İlham Əliyevin uğurla davam etdirdiyi srtateji kursla əlaqələndirir. Nazirin fikrincə, qlobal pandemiya ilə bağlı ciddi sınaqlarla üzləşdiyimiz bu çətin günlərdən də məhz düzgün yürüdülən mübarizə strategiyası və Prezident-Xalq həmrəyliyi sayəsində qurtulacağıq.\n- Cənab Nazir, Azərbaycan Polisi 102-ci ildönümünü ənənəvi olmayan dönəmdə - qlobal pandemiyanın kütləvi fəsadlarına qarşı aparılan mübarizə şəraitində qeyd edir. Ötən 4 aya yaxın dövr üçün sərt karantin rejimində polis fəaliyyətinin ilkin nəticələrini necə qiymətləndirirsiniz?\nÖtən aylar ərzində fövqəldövlətlərin koronavirus qarşısında aciz qaldığını, ən güclü səhiyyə sisteminə malik ölkələrdə insanların müalicəsi üçün xəstəxanaların çatışmadığını, dünya iqtisadiyyatında aparıcı rola malik dövlətlərin ciddi böhranla, vətəndaşlarının isə böyük sosial çətinliklərlə üzləşdiyini müşahidə etdik. Bu acınacaqlı mənzərə təəssüf ki, hər gün daha da kəskinləşir.\nBu bəla Azərbaycandan da yan keçməyib. Mart ayından etibarən ölkədə karantin rejimi tətbiq olunub və müəyyən dövrlərdə daha da sərtləşdirilib. Möhtərəm Prezident ilk gündən pandemiyanın yarada biləcəyi çətinlikləri düzgün müəyyənləşdirdi və preventiv tədbirlərlə koronavirusun tibbi, iqtisadi, sosial, psixoloji fəsadlarına qarşı sistemli mübarizə strategiyası formalaşdırdı. Qabaqlayıcı addımların atılmasına dair konkret göstərişlər verdi. Təsadüfi deyil ki, martın sonlarında elan olunmuş və aprel ayından icrasına başlanan sosial-iqtisadi dəstək proqramı sayəsində indiyədək ölkə iqtisadiyyatına, sahibkarlara, işsiz vətəndaşlara, aztəminatlı təbəqələrə və digər həmvətənlərimizə dövlət tərəfindən 3, 5 milyard manatdan artıq vəsait ödənmişdir.\nBu prosesdə Birinci vitse-prezident xanım Mehriban Əliyevanın ilk gündən göstərdiyi təşəbbüslər və səylər, aidiyyəti dövlət orqanları rəhbərlərinin iştirakı ilə keçirdiyi müşavirələrdə qəbul edilən qərarlar pandemiya ilə mübarizənin səmərəliliyinin artmasını şərtləndirdi, habelə Heydər Əliyev Fondunun ölkə boyu təşkil etdiyi böyük humanitar dəstək aksiyaları xalqımız tərəfindən minnətdarlıqla qarşılandı.\nÖlkəmizin pandemiyaya qarşı mübarizə strategiyası beynəlxalq təşkilatlar tərəfindən də yüksək qiymətləndirilir. Bütün bunlar xalqımızda dövlətə, iqtidara həm etimadı yüksəldir, həm də dövlət başçısının siyasətinin alternativsizliyini təsdiq edir. Nəticə etibarilə Prezident İlham Əliyevin "Biz birlikdə güclüyük!” çağırışı ümummilli səfərbəredici qüvvəyə çevrilib və vətəndaşlarımız bu bəladan xilas yolunda öz Liderinin ətrafında daha sıx birləşib. Ölkə rəhbərinə son aylarda ünvanlanan on minlərlə vətəndaş məktubları da bu həqiqəti tam təsdiqləyir.\n- Nazirliyə vətəndaşlar tərəfindən göndərilən çoxsaylı məktublar, teleqramlar, eləcə də elektron ünvanımıza daxil olan mesajlar, xüsusən ölkə KİV-inin sağlam mövqeyi həyata keçirdiymiz tədbirlərin razılıqla qarşılandığını sübut edir. Bu ədalətli, obyektiv münasibətə və məhdudiyyət tədbirlərini anlayışla qarşılayıb dəstəklədiklərinə görə Daxili İşlər Nazirliyinin bütün şəxsi heyəti adından ölkə ictimaiyyətinə, media mənsublarına təşəkkürümüzü bildiririk.\n- Vətəndaşlarımız adi və sərt karantin rejimləri üçün müəyyən edilmiş qaydalara bütövlükdə riayət edirlər. Əhalinin mütləq əksəriyyəti sosial izolyasiyanın saxlanılması, məhdudiyyətlərə və sanitar-gigiyenik şərtlərə əməl edilməsi, lüzum olmadan yaşayış yerinin tərk edilməməsi və bu kimi digər tələblərə əməl edir. Lakin onu da vurğulayım ki, vətəndaşlarımızın bir qismində şəxsi səhlənkarlıq, məsuliyyətsizlik hallarına rast gəlindi və tətbiq edilən inzibati cərimələr bu cür münasibətdən ortaya çıxan, eyni zamanda, ailələrinin, ətraflarının xəstəliyə yoluxmasına şərait yaradan acı həqiqətin nəticəsidir. Mən bu istiqamətdə də möhtərəm Prezident İlham Əliyevin və xanım Mehriban Əliyevanın davamlı çağırışlarını, şəxsi nümunələrini xüsusilə əhəmiyyətli sayıram. Bu örnəklər ictimaiyyətdə ciddi profilaktik təsir yaratdı, böyük maarifçilik dalğasına çevrildi.\nÜmumilikdə sərtləşdirilmiş karantin rejimində vətəndaşlarla polis əməkdaşları arasında əsasən səmimi, qarşılıqlı etimada əsaslanan, təəssübkeşlik ovqatlı münasibətlər mövcuddur və davam edir. Bu həmrəyliyi, işbirliyini yüksək qiymətləndirirəm və əminəm ki, əlaqələrimiz daha da möhkəmlənəcək.\n2003-2017-ci illərdə 21 mindən artıq cinayətkar qrup və dəstə zərərsizləşdirilmiş, əllərdə qanunsuz saxlanılan 16 minə yaxın odlu silah yığılmış və onun tətbiqilə törədilən cinayətlərin sayı 1,3 dəfə azalmışdır.\nDaxili İşlər Nazirliyində, eləcə də tabeliyindəki struktur qurumlarda aparılan islahatlar da miqyaslıdır. Nəticə baxımından isə fəaliyyətin effektivliyinin yüksəlməsinə xidmət edir və Dövlət Başçısının müvafiq tapşırıqları, təklifləri ümumi işimizə əhəmiyyətli töhfələr verir.


“Ağ qızıl” bu dəfə də üzümüzü ağ edəcək\n“Ağ qızıl” bu dəfə də üzümüzü ağ edəcək\nPambıqçılar sahəyə çıxdı\nÇəkilən zəhmət, axıdılan alın təri bol məhsula çevrilib üzə gülür. Qızıl payız bərəkət süfrəsini yenə səxavətlə açıb. Məhsul bolluğundan doğan sevinc Ağcabədi kəndlisinin üz-gözündən asanlıqla oxunur.\nRayon mərkəzindən xeyli aralıda yerləşən Şənlik kəndindəyik. Sözün həqiqi mənasında bu gün Şənlik kəndində şənlik, yüksək əhvali-ruhiyyə hökm sürür. Bu xoş ovqatın mayasında halal zəhmət dayanır.\nŞənlik kənd inzibati ərazi vahidi üzrə icra nümayəndəsi Qəşəm Behbudov bizimlə söhbətində deyir:\n- Kəndimiz böyükdür. Burada 3.350 nəfərdən çox əhali yaşayır. Dövlətin kənd təsərrüfatının inkişafına göstərdiyi qayğı və diqqət, Prezident İlham Əliyevin verdiyi tapşırıq və tövsiyələr bizim camaatın fəaliyyətini də istiqamətləndirir.\nBu il kəndimizdə 550 hektar sahədə pambıq əkilmişdir. Bu, keçən ildəki ilə müqayisədə xeyli çoxdur. Ötən təsərrüfat ilində hər hektardan 25 sentner məhsul götürdük, bütövlükdə 1064 ton pambıq istehsal etdik. Bu il isə hədəfimiz hər hektardan 30 sentnerdir. Artıq bir neçə gündür ki, pambıq yığımına başlamışıq. Bu gün isə maşınlar da start götürür.\nBaşdan-başa ağ örpəyə bürünmüş geniş bir tarlanın kənarındayıq. Burada qələbəlikdir. MKT Ağcabədi filialının direktoru Şahin Məhərrəmov, Ağcabədi Rayon İcra Hakimiyyəti ərazi idarəetmə orqanları ilə iş şöbəsinin müdiri Qurban Babayev, rayon kənd təsərrüfatı idarəsinin mütəxəssisləri də buradadırlar. Bu ilin maşınla pambıq yığımına ilk dəfə burada başlanır. Hər kəsin maraqla gözlədiyi bir ciddi məqam da ondan ibarətdir ki, yenicə gətirilmiş pambıqyığan maşınlar sınaqdan necə çıxacaq.\nSeçilən sahə Yalçın Yunisovundur. Bu il 20 hektar sahədə pambıq əkib-becəriblər. Həm də çox nümunəvi qaydada. Tarlada bir dənə də alaq otu gözə dəymir. Yalçın deyir ki, tarlaları üç dəfə suvarıblar. Tələb olunan bütün aqrotexniki tədbirlər keyfiyyətlə yerinə yetirilib. Rayon rəhbərliyi də, MKT Ağcabədi filialı da etdiyi müraciətlərə həssaslıqla yanaşıb, qayğı və diqqətlərini əsirgəməyiblər. Nəticə isə göz qabağındadır. Tarla başdan-başa bəyaz libasa bürünüb.\nSahənin kənarında dayanmış iki ədəd pambıqyığan maşın mütəxəssislər tərəfindən son dəfə nəzərdən keçirilir. Maşınların ikisi də yeni alınıb. Amerika istehsalı olan bu texnikanın məhsuldarlığı yüksəkdir. Hər gedişdə 4 cərgənin məhsulunu yığır. Yığıma başlamaq tapşırığı alan sürücü-mexaniklər sükanın arxasına keçib mühərriki işə salırlar. Yaşıl rəngli pambıqyığan maşınlar bir-birinin ardınca ağ örpəkli tarlada ağır-ağır irəliləyir. Pardaxlanmış lopa-lopa pambıq sürətlə sovrulub bunkerlərə dolur. Maşınların keçdiyi cərgələrin arası ilə addımlayan mütəxəssislərin rəyi birmənalıdır: əla! Doğrudan da, məhsulu yığılmış cərgələrdə bir ağartı da gözə dəymir. Deməli, bir qram məhsul da itkiyə getməyəcək.\nKombaynlar tarlanı başa çıxıb geri qayıdanda bunkerlər pambıqla dolmuşdu. “Ağ qızıl” yükünü sahənin kənarında dayanıb gözləyən lafetlərə boşaldan maşınlar yenidən bol məhsullu tarlaya üz tutur. Halal zəhməti ilə bu bolluğu araya-ərsəyə gətirən Yalçına yaxınlaşırıq. Fərəhlidir. Gözlərində sevinc parlayır. Ürəyindən keçənləri həvəslə dilə gətirir:\n- Üç övlad atasıyam. Keçən il pambıqdan götürdüyüm qazancla ailəmin ehtiyaclarını gen-bol ödədim. Bu il qazancımız keçən ildəkindən 3-4 dəfə artıq olacaq. Deməli, güzəranımız, dolanışığımız da yaxşı olcaq. Süfrəmizin bol çörəyi üçün Prezidentimiz İlham Əliyevə minnətdarıq. Dövlət başçısı bizə düzgün yol göstərir, işləmək üçün meydan verir. Bundan sonrası isə qalır hər kəsin öz qeyrətinə. Yaxşı yaşamaq, ailə-uşaq yanında üzüağ olmaq istəyirsənsə, boş hərlənməməlisən, işləməlisən, hünər göstərməlisən, vətəninə də, ailənə də xeyir verməlisən. İnanın ki, səmimi danışıram. Bu gün gördüyüm mənzərə aylardan bəri canıma hopmuş yorğunluğu tamamilə çıxartdı. Məhsulun bolluğu bizim üçün əsl bayramdı. Bu gün həm də rayonumuzda maşınla pambıq yığımına başlanılır. İşə mənim tarlamdan başlanması özü qürurvericidir. Gördüyünüz kimi, xeyli qonağımız var. Mənim üçün unudulmaz gündür. Quzu kəsmişəm. Olanımızdan yaxşı süfrə açmağa çalışmışam. Bax elə sahənin kənarındakı söyüdlərin kölgəsini seçmişəm.\nSöhbəti MKT Ağcabədi filialının direktoru Şahin Məhərrəmovla davam etdiririk. O deyir:\n- Texnikanın gücünə arxalanmadan, mütərəqqi texnologiyaları tətbiq etmədən pambıqçılığı inkişaf etdirmək qeyri-mümkündür. Dövlətin qayğısı ilə texniki təminat ildən-ilə artırılır. Keçən il istifadəmizdə 9 ədəd pambıqyığan maşın vardısa, indi onların sayı 16-ya çatır. Bu günlərdə daha 2 ədəd pambıqyığan maşın alacağıq. Amerika istehsalı olan yeni pambıqyığan maşınlar çox məhsuldardır. Onlardan səmərəli istifadə etmək üçün zəruri hazırlıq tədbirləri görülmüşdür. Yeni pambıqyığan maşınları idarə edəcək sürücü-mexaniklər Gəncə Dövlət Aqrar Universitetində hazırlıq kurslarından keçmiş, yeni texnikanın istismar qaydalarını öyrənərək sertifikatlar almışlar. Maşınla pambıq yığımına ciddi hazırlaşmışıq. Kolların yarpaqlarının tökdürülməsi üçün dərmanlamanın keyfiyyətli aparılmasına xüsusi fikir verilir. 4710 hektarda pambıq əkmişdik. İndiyədək 2000 hektara yaxın sahə yarpağın tökdürülməsi üçün dərmanlanmışdır. Bu il pambıqçılıq üçün əlverişli ildir. Heç şübhəsiz, pambıqçılığın inkişafında yeni hədəflərə çatacaq, qarşıya qoyulan vəzifəni şərəflə yerinə yetirəcəyik .\nÖlkənin aqrar sektorunda qabaqcıl təcrübə məktəbi kimi şərəfli ad qazanmış Ağcabədidə kənd təsərrüfatında ənənəvi sahələrdən olan pambıqçılığın inkişafına böyük önəm verilir, Prezident İlham Əliyevin bu sahədəki tapşırıq və tövsiyələrini uğurla reallaşdırmaq üçün məqsədyönlü tədbirlər görülür. Rayonda pambıq əkinləri ildən-ilə genişləndirilir. Əkinlərin etibarlı su təminatına nail olmaq üçün zəruri meliorasiya tədbirləri həyata keçirilir. Bu il rayonun təsərrüfatlarında 9.550 hektar sahədə pambıq əkilmişdir. Bu, keçən ildəkindən 5.889 hektar çoxdur. Məhsul yığımının ilk günləri uğurla keçir. İndi Ağcabədi kəndlisinin qayğılı günləridir. Böyük zəhmət bahasına yetişdirilmiş bol məhsulu tez və itkisiz yığıb təhvil vermək üçün rayonda bütün qüvvələr səfərbərdir.


“Əkinçi” baba naxoşlayıb”, yaxud 145 il sonra düşündüklərim - FOTOLAR | "Nuhçıxan" İnformasiya Agentliyi\n“Əkinçi” baba naxoşlayıb”, yaxud 145 il sonra düşündüklərim - FOTOLAR\nHəsən bəy Zərdabinin bizə miras qoyduğu ana dilli mətbuatımızın yaranmasından 145 il ötür. Geridə qalan bu 145 il vətənin dumanlı səmasında günəş olmağı bacardı. Elə bir günəş ki, qaranlıq zirzəmidə gözü bağlı qalan xalqının üzərinə nur çilədi. Böyük Zərdabi bizə təkcə mətbuatımı verdi? İlk təbiətşünas alim, ilk teatr tamaşası göstərən insan, el nəğmələrini toplayıb yazıya alan mədəni-irs keşikçisi, ilk müəllimlər qurultayının təşkilatçısı və daha bizim bilmədiyimiz hansı ilklərin imza sahibi...


Nobel mükafatını qazanan 107-ci yazıçı\nİsveç Akademiyası Nobel Ədəbiyyat Mükafatının kimə verilməsiylə bağlı bütün təxmin və mərcləşmələri bir daha alt-üst etdi. Mükafat Fransa yazıçısı Patrick Modiano-ya verildi.\nƏnənə pozulmayıb, ötən illərdə olduğu kimi, İsveç Akademiyasının katibi Peter Englund jurnalistlərin önünə çıxıb. Daha sonra ədəbiyyat mükafatının məhz Modiano-ya verilməsini şərtləndirən özəllikləri sadalayıb. Mediada çıxan, hələlik, çox da dolğun olmayan məlumatlara göz atanda, bu özəllikləri belə ifadə etmək olar: «Öz əsərlərində insanların qavranılması çox çətin alınyazısını duyurduğuna və işğal dönəmi yaşantıları göz önündə canlandıraraq, yaddaş sənətindəki ustalığına görə, 2014-cü ilin Nobel Ədəbiyyat Mükafatı Fransa yazıçısı Patrick Modiano-ya verilir».\nFRANSADA ÇOX TANINIR\nEnglund nüfuzlu mükafatın yeni sahibini həm də belə tanıdıb: «Patrick Modiano Fransada çox tanınmış biridir, amma başqa yerlərdə o qədər də tanınmır. Romanlarıyla yanaşı, uşaqlar üçün yazılan kitabları və ssenariləri var. Başlıca mövzuları yaddaş, kimlik və zamandır».\nDünya mediasında ildırım sürəti ilə yayılan bilgiləri saf-çürük edərkən, onu belə də tanıtmaq olar:\n69 yaşı var. Nobelli 107-ci yazıçıdır. Ondan öncə daha 10 fransız yazıçısı bu mükafata yiyələnib. Dünyaca məşhur deyil, amma eyni sözləri onun vətəni haqqında demək olmaz. Modiano 1978-ci ildə «İtkin adam» romanına görə Fransanın ədəbiyyat sahəsində ən nüfuzlu «Goncourt» Mükafatını qazanıb.\nAtası İtaliya yəhudisi – Albert Modiano-dur. Anası Louisa Colpeyn belçikalı aktrisa olub. Ata və ananın tanışlığı, ailə qurması Parisin faşist işğalı dönəminə tuş gəlib. Modiano-nun əsərlərində o dönəmdən və uşaqlığından gələn çoxlu izlər diqqət çəkir.\nFRANSADAN KƏNARDA AZ TANINIR\nModiano-nun yazıçılığa könül verməsində anasının yaxın dostu – Fransanın bir başqa ünlü nasiri Raymond Queneau-nun böyük rolu var. Əks halda gənc Patrick heç vaxt «Gallimard» kimi məşhur nəşriyyatın yaxınına düşə bilməzdi. Parisdə yaşayan və jurnalistlərlə təkəm-seyrək ünsiyyət quran Modiano, mediada çıxan xəbərlər doğrudursa, sıx-sıx «yəhudilik», «faşist işğalı» və «kimliksizlik» mövzularına üz tutur. 1968-ci ildə çapdan çıxan «Ulduz Meydanı» adlı əsəri özəlliklə Almaniyada yəhudi soyqırımına həsr edilən ən təməl kitablardan biri sayılır.\nModiano-nun əsərləri, hələlik, Azərbaycan dilinə çevrilməyib, amma indilik, türkcəyə çevrilmiş kitablarından yararlanmaq olar:\n«Kötü Bir İlkbahar» (Pis bir yaz)\n«En Uzağından Unutuşun» (Sevimli, yoxsul bir adamın sanki öz-özünə alınan və get-gedə artan dostluq və sevgi münasibətlərindən söz açılır)\nPatrick Modiano-nun kitabları\n«Bir Sirk Geçiyor»\n«Babam ve Ben».\nNOBEL MÜKAFATI KİŞİLƏRİ SEVİR!\n- Mükafata, əsasən, 60-64 və 70-74 yaş arasındakı yazıçılar layiq görülüb.\n- «Nobel»i qazanan ən gənc yazıçının 42 yaşı olub (Rudyard Kipling).\n- 2014-cü ilədək 111 yazıçıya Nobel Mükafatı verilib. Bunların cəmi 13 nəfəri qadındır.\n- Nobeli ın çox Qərbi Avropa yazıçıları alıb.\n- Mükafatı bugünədək ingilisdilli 27 yazıçı qazanıb.\n- İsveçrəli Selma Lagerlöf 1909-cu ildə Nobel Mükafatı alan ilk qadın yazıçı olub.\n- Azərbaycanın Nobelli yazıçısı, hələlik, yoxdur.\n"Bu dəqiqə hamı gedib Modianini oxumağa"


"Bədbəxtlik": ovqatını çamadana yığ və...\nİyunun 25-də Dövlət Pantomima Teatrında yeni tamaşa oynanıldı. Azərbaycan Dövlət Mədəniyyət və İncəsənət Universitetinin tələbəsi Nuridə Musabəyli rus yazıçısı Anton Çexovun "Bədbəxtlik" hekayəsi əsasında hazırladığı diplom tamaşasını təqdim etdi. Tamaşada rejissorun özü, Əməkdar artist Bəhruz Vaqifoğlu və aktyor Elxan Şahəliyev çıxış edirdi.\n...Ər-arvad şəhərdən yaylağa gəlirlər. Lakin məlum olur ki, Kişi (Bəhruz Vaqifoğlu) burada da yerli kontorda xeyli iş görməli, bütün sənədləri sahmana salmalıdır. Onun yaylaqdakı bu fəaliyyəti cütlüyün şəhərdəki rifahının artmasına, onun vəzifəsinin yüksəlməsinə təkan verə bilər. Qadın (Nuridə Musabəyli) isə bura təkcə şəhərin bürküsündən qurtulmaq üçün gəlməyib. Əslində o, gizli aşiqindən qurtulmaq istəyir. Amma... Ərin ailəsindən daha çox işlə məşğul olmaq istəyi, həyat yoldaşına biganəliyi, Aşiqin (Elxan Şahəliyev) isə əksinə, sevdiyi ərli qadını qarabaqara izləməsi, davamlı sevgi etirafları əsl sevgi üçbucağını yaradır. Qadının öz həyat yoldaşı, cəmiyyətin qaydaları qarşısındakı borcu ilə öz qəlbindəki seçimin, istəyin arasındakı çırpıntıları bu üçbucağın bir bucağını gah böyüdür, gah kiçildir...\nPantomima teatrının ruhuna və səhnənin parametrlərinə uyğun olaraq "Bədbəxtlik"də rekvizit azdır: küncdəki yazı masasından, qalaq-qalaq vərəqlərdən, bir də hər üç iştirakçının çamadanından başqa heç nə yoxdur. Lakin fon musiqisi, aktyorların məhz XIX əsr rus ziyalıları kimi davranışı (hər halda o dövrdən bəhs edən rus filmlərindəki aktyorların davranış tərzinə bənzətmələr) tamaşaçını xəyalən Volqaboyundakı ilıq iqlimli, bol günəşli rus yaylaqlarına apara bilir. Aktyorların hər birinin ayrı-ayrı mizanlarda öz çamadanının üstündə əyləşməsi isə məşhur bir ifadəni tamaşaçının yadına salır: çamadan ovqatı. Həqiqətən də, insan cəmiyyətin qaydalarına qarşı çıxmağın labüdlüyünü anlayanda, öz anlamındakı xoşbəxtlik anlayışını qabardıb ətrafındakıları görməzdən gələndə, doğmalarının hisslərini duymayanda yaşam özü bir çamadana çevrilir: istəyirsən ki, yalnız öz hisslərini ona yükləyib öz əlindən tutub baş götürüb gedəsən.\nDirektor, Əməkdar artist Elman Rəfiyev deyir ki, Pantomima Teatrı gənc sənətçilərin, tələbələrin çox sevdiyi, sənət biliklərini cilaladığı məkandır. Nuridə Musabəyli də öz tamaşasını bu teatrın bazasında hazırladığı üçün onun elə burada oynanılmasına qərar veriblər. Əgər tamaşaçı "Bədbəxtliyi" dolğun tamaşa olaraq qəbul edərsə, rəhbərlik gələn mövsümdə onu repertuara sala bilər.\nİlk tamaşanın təəssüratı isə bizə belə düşünməyə əsas verir ki, gələn mövsümdə "Bədbəxtlik" Pantomima Teatrının daimi repertuarında yer alacaq. Ovqatınızı tamaşanın adına kökləməyin, kollektivdə gənc istedadların çoxluğu həmin teatrın xoşbəxtliyidir.


Düzgün vaxtdır ...: Bir şüşə drenaj qurğusunu seçin - Galleries\nBir gadget, şüşə drenajçı? Xeyr, uşaq şüşələrinin və onların aksesuarlarının qurumasını təşkil etmək üçün idealdır. Onu yaxşı istifadə etmək və onu seçmək və seçimimiz üçün tövsiyələrimiz.\nBir şüşə Drenajı seçilməsi (8 şəkil)\nBu şüşə isti, böyük olanlar da daxil olmaqla 9 şüşə və aksesuara sahibdir. Funksional olaraq, asanlıqla düzəldilir və sökülür. 2 rəngdə mövcuddur: mavi, yaşıl.\nQiyməti: 12 €.\nUşaq şüşəsi kurutma maşını, Babymoov\nÇıxarıla bilən budaqları sayəsində 6 şüşə və aksesuar drenaj edir, həm də məmə pompası. Baza erqonomikdir və çıxarıla bilən resepsiyada suyun axmasını asanlaşdırır.\nUşaq şüşəsi kurutma maşını, dBb Remond\nBu şüşə quruducuda uşaq şüşələri və kiçik dişlər və aksesuarlar üçün böyük plastik tiqetlər var.\nQiyməti: 15 €.\n6 şüşə və bazardakı bütün modellər üçün! Praktik, şüşənin hissələrinin yerini göstərmək üçün hər bir bıçağa həkk olunmuş piktoqramları ilə birlikdə çox asanlıqla sökülür. Yaşıl, ağ, qırmızı və qara və 3 şüşə üçün mövcuddur.\nQiyməti: 29,90 €.\nDrainer, Şahzadə Lionheart\nBu, 12 şüşə, stəkan, bıçaq və digər aksesuarların saxlama yeridir. Bir və ya iki körpənin bütün qablarını qurutmaq üçün idealdır. Antibakterial müalicə bibilərin daha sağlam bir qurumasına zəmanət verir.\nQiyməti: 19,95 €.\nOt Şüşə Drenajçısı, eveiletjeux.com\nBir mətbəxdə ən gözəl təsir! Üstəlik, bu uşaq şüşəsi və yemək qabı Bishenol A pulsuzdur, diqqətlə təmizləyin!\nBPA-free plastikdən hazırlanmışdır, tamamilə katlanmış və düz bir şəkildə qatlanmış, səliqəli və praktik olaraq qatlanabilən bir modeldir. 8 şüşə üçün. 3 rəngdə mövcuddur: qaraçı, toz mavi və toz çəhrayı.\nQiyməti: 22,90 €.\nKörpə şüşələri üçün drenaj, Tigex\nBu ən sadə biridir. 6 şüşə üstəlik aksesuarları birbaşa lavabonun içərisinə atmağa imkan verir, məsələn, qabsız satıldığı üçün.\nQiyməti: 4,70 €.\nCopyright © concretemeatpress.co.uk | Bir şüşə drenaj qurğusunu seçin...


Qorxmayın | HekimTap\n24 Dekabr 2018 825\nFobiya - hər hansı faktora qarşı idarə olunmayan və qarşısı alına bilməyən qorxu hissinin yaranmasıdır. Fobiyaların təsviri adətən bizdə təbəssüm yaradır, lakin ondan əziyyət çəkən adamlar üçün bu, ciddi bir problemdir.\nElə fobiyalar var ki, onlar insan üçün elə də böyük problem yaratmır. Amma bəziləri emosional və psixi sağlamlığa böyük zərbə vura bilər. Onlardan biri də SKOPOFOBİYADIR.\nSkopofobiya - kənardakıların diqqətini özünə çəkmək qorxusudur. Bu fobiyadan əziyyət çəkənlər digər insanlardan kənarda durmağa çalışır, ünsiyyətdən qaçırlar. Onlar tədricən paranoikə çevrilir, evdə daha çox vaxt keçirməyə üstünlük verirlər.\nSkofobiya insan psixologiyasına dağıdıcı təsir göstərən bir fobiya növüdür. Yaranma səbəbi kimi, skopofobların uşaqlıq dövründə istehza obyekti olmaları göstərilir. Belə insanlar böyüdükdən sonra da başqalarından nə ilə isə ciddi fərqi olduqlarını düşünüb, narahatlıq keçirirlər.\nAmma QORXMAYIN - fobiyalara qalib gəlməkdə psixoloqlar sizə kömək edə bilərlər.\nSizin də hər hansı fobiyanız varmı?\nHeyvanın faydaları nələrdir?\nSağlam yaşamaq üçün nə etməli?\nElm naminə 60 gün doğranan qadın


İki-üç yaş dövrlərində uşağa qoyulan qadağa və təməlin vacibliyi – Bagcam.az\nİki-üç yaş dövrlərində uşağa qoyulan qadağa və təməlin vacibliyi\nƏksər ailələr uşaq inkişafında sərhəd qoymağın və təməlin vacibliyini bilsə də, bunu həyata keçirməkdə çətinlik çəkir. Bəs qatı və cəzalandırıcı olmadan uşaqları bir çox təhlükəli xüsusiyyətlərə qarşı necə sərhədləmək olar?\nUşaq inkişafı üzrə edilən araşdırmalar qadağaların ancaq uşağın qeydinə qalan bir çevrədə öyrənə biləcəyini deyir. Doğumdan sonrakı ilk bir ildə uşaqlar fiziki və emosianal ehtiyaclarının qarşılanması üçün onlara qayğı göstərənə ehtiyac duyurlar. İlk illərdə uşaqla ana arasındakı əlaqə mimika və səslər vasitəsi ilə olur. Ana uşağın jest və mimikalarına qarşılıq verərək ona əlaqənin təməli olan ritm və qarşılığı öyrədir. Uşaq bu qarşılıqlı əlaqə sayəsində öz davranışlarını və emosiyalarını da idarə etməyi öyrənir. Səkkiz və ya doqquz aylıq uşaq televizora doğru iməkləyərkən bir yandan anasının orada olub-olmadığına və ona necə reaksiya verəcəyinə baxır. Bu dövrlərdə uşaqların dil qabiliyyəti yetəri qədər inkişaf etmədiyi üçün ana və ata hər dəfə qadağaları uşağa fiziki yolla “Xeyr” deyərək izah edər.\nTəxmini on səkkiz – otuz ay arasındakı uşaqların qadağalara dair fikri formalaşmağa başlayır. Uşaqların qadağalara və qaydalara ən çox ehtiyac duyduğu zaman bir-üç yaş arasıdır. Motor bacarıqlarının inkişafı nəticəsində uşaq hərəkət sərbəstliyi qazanır, öz bədəni və çevrəsi üzərindəki hakimiyyətində ilk ilə nisbətən böyük idarəyə sahib olur. Uşaqlar bu dövrlərdə daha tələbkar olurlar, ana-ataları ona müdaxilə edəndə əsəbiləşməyə başlayırlar. Məhz mühakimə etmək bacarığı hələ inkişaf etməmiş bu uşaqlara “Dayan, Xeyr, Olmaz” kimi komandalar təsirli olacaq.\nƏvvəlkiUşağınız erkən saatlarda oyanırsa…\nNövbəti Analar, mükəmməl olmayın


Kulis.az Mehdi Dostəlizadənin "T.T.M." yazısını təqdim edir.\nTərbiyəçinin özü də tərbiyəli olmalıdır.\nBir dəfə dəhlizdən sinfə girib müəllimə “salam, necəsiz?” dedim. Müəllim ağzımın üstündən şapalaq vurdu. Həyəcanlandım, biabır oldum, yediyim şillənin səbəbini soruşmağa cəsarətim də çatmadı. İndiki ağlım olsa, bəlkə, yenə susub başımı aşağı salardım, bu vacib deyil. Vacib olan odur ki, görəsən, müəllim indi də mənə şillə vurardı?\n“Bakıda məktəb direktorunun şagirdləri döyməsini əks etdirən video yayılıb”. Qabağıma belə bir xəbər çıxdı. Videoya baxdım, direktor iki şagirdi qabağına alıb şillələyirdi. Tüküm də tərpənmədi. Belə hallarla çox rastlaşmışam deyə, artıq mənə təəccüblü gəlmir. Dəfələrlə şillələnən, qapazlanan, fiziki şiddətə məruz qalmasa da, psixoloji şiddətlə üzləşən şagirdlər, tələbələr görmüşəm. Di gəl ki, hər yerdə kamera yoxdur, olsa da qeydə düşən bütün kadrlar yayılmır. Təəccüblənmədiyim şeyi dedim, gəlin indi təəccübləndiyim şeydən danışım.\nXəbərin altına yüzlərlə insan şərh yazmışdı, öz “dəyərli” fikirlərini ictimaiyyətlə bölüşmüşdü. Həmin şərhlərdən bir neçəsini sizə təqdim edirəm:\n“Bu nə səviyyəsizlikdir edirsiniz? Müəllim birinə söz deyən kimi çəkib paylaşırsınız”.\n“Vurub vurub da, indiki uşaqları şillə ilə yox, taxta ilə döymək lazımdır”.\n“Müəllim şilləsinin yerində gül bitər”.\n“Əcəb eləyib! Məktəbdə meymunluq edəni çırpmaq lazımdır!”.\n“Yaxşı edib, tərbiyə verir də! Hərə birini doğub atıb məktəbə, müəllimələrin üstünə”.\nDemək olar ki, bütün şərhlərin əsas fikri “əcəb edib”dən ibarət idi. Məzəlisi odur ki, şillə-qapazla tərbiyə olunmağın azarkeşliyini edənlər şərhlərdə “ş” hərfinin əvəzinə “w” yazır, ən adi qrammatik qaydaları pozurdular. Məktəbdə başları qapaz yeməyə qarışıb deyə, əlifbanı öyrənməyə vaxtları olmayıb. İndi də adam olublar, uşaq əkib-doğublar, qapaz estafetinə biçarə tifillərini də qoşmaqdan çəkinməyiblər. Uşaqları da öz tayları olacaq, necə ki, bu avamlar “əlif zəbər ə, bey zəbər bə” üsulu ilə tərbiyə olunmuş ata-babalarının tayıdırlar.\nAzərbaycanda bir çox müəllimin psixoloji vəziyyəti acınacaqlıdır. Səhəri xoruzun ban səsinə səs verib boğazını cırmaqla açan adamın halı, onsuz da, başqa cür ola bilməzdi. Düzdür, adam əsəbiləşər də, hirslənər də, qışqırar da, bağırar da, bu hər bir insanın ən təbii haqqıdır. Amma məktəbdə yox. Uşaqların qarşısında heç yox. Uşaqların üstünə heç-heç yox. Birinci sinifdən başlayaraq 5-6 yaşında uşaqlarla anqırmaqdan başqa metodla danışa bilməyən adamlar həmin uşaq 15-16 yaşına çatıb vəhşilik edəndə deyirlər ki, tərbiyəsizdir, ailə tərbiyəsi görməyib, avaradır və s. Ümumiyyətlə, uşaqlarla işləməyi bacarmayan, onu əsəbiləşdirən hallara dözüm göstərə bilməyən adam hansı haqla insan istehsalında iştirak edir? Bu iş çox çətin, məsuliyyət tələb edən işdir, təhsil cəmiyyətin onurğa sütunudur. Təhsili həvalə etdiyimiz adamlar özlərini idarə edə bilmirlər. Onların özləri hələ böyüməyiblər, uşaqlıqda müəllimlərindən yedikləri şillələrin intiqamını indi öz şagirdlərindən alırlar. Bəli, məktəb insan fabrikidir, orda vətəndaş yetişir. Bu ruhi xəstələrin yetişdirdiyi vətəndaş nə olacaq? Avara, vəhşi, qanmaz bir məxluq.\nYadımdadır, hansısa müəllimimiz tez-tez deyirdi ki, “biz məktəbdə oxuyanda elə bilirdik müəllim yemək yemir”. Yəqin ki, müəllimin müqəddəsliyini vurğulamaq üçün bu söhbəti danışırdı. İndi üstündən illər keçib, bəlkə də, o müəllim ölüb, xəbərim yoxdur. Mən isə əminəm ki, müəllimlər doğrudan da yemək yemir. Onlar acından qışqırırlar.\nBakıda Çingiz Aytmatovun heykəli ucaldılacaq


Çin prezidenti Pakistana gedir\n2021, 22 Aprel, Cümə axşamı, Bakı vaxtı 18:29\nPakistan preident Mamnoon Hussain (solda) çinli həmkarı Xi Jinping ilə görüşdə, fevral, 2014-cü il\nAprelin 20-də Çin prezidenti Xi Jinping-in Pakistana səfəri başlayır. Məqsəd iqtisadi əlaqələri gücləndirməkdir. Xi dəyəri 46 milyard dollar olan infrastruktur və enerji layihəsinin açılışına qatılacaq.\nPekin və İslamabad Pakistan-Çin İqtisadi Dəhlizi yaratmaq istəyirlər. Bu dəhliz Pakistanın Ərəb dənizi sahilindəki cənubi Qvadar limanını Çinin qərbindəki Sincan vilayəti ilə birləşdirəcək. Dəhliz Pakistanın yoxsul Baluçistan vilayətindən keçəcək. Həmin ərazidə separatçı silahlılar, cinayətkar dəstələr və islamçı yaraqlılar üstünlük təşkil edir.\nBaş nazir Nawaz Sharif-lə görüşdə Xi Əfqanıstanla Çini narahat edən bir məsələdə əməkdaşlığı da müzakirə edəcək. Bu iki ölkə Sincandakı müsəlman separatçıların Pakistan yaraqlıları ilə birləşməsindən qorxur.\nSəfər ərəfəsində Xi iqtisadi əməkdaşlığı təhlükəsizliyə bağlayıb. “Təhlükəsizlik sahəsində əməkdaşlığı gücləndirmək üçün Çinlə Pakistan təhlükəsizlik problemlərinin həllini uzlaşdırmalıdırlar,” Xi Pakistan mediasına açıqlamasında deyib.


Qrafik redaktorlar - Vikikitab\nİnformatikanın xüsusi bölməsi olan komputer qrafikasına daxil olan çoxsaylı qrafik proqramlarla yeni şəkillər çəkmək, hazır şəkillər üzərində müxtəlif dəyişikliklər etmək mümkündür. Belə proqramlara Adobe Photoshop, Picture Publisher, Photostiller, Corel Draw, Macromedia Flash, Macromedia Freehand, Macromedia Fotographer, Macromedia DreamWeaver, Ulead Gif Animator və s. missal göstərmək olar. Kompyuterin diskində saxlanılan şəkillər rəqəmsal təsvirlər adlanırlar. Belə ki, kompyuterin yaddaşında bütün şəkillər rəqəm şəklində (0 və1) saxlanılır.\nGIF – GIF formatlı şəkillərdən web-səhifələrinin qrafik tərtibatlarında istifadə edilir. Onun əsas xüsusiyyəti aşağı keyfiyyətdə olması, lakin faylın kiçik həcmli olmasıdır. GIF faylı yalnız 256 rəngi əhatə edir. Məsələn, 1 milyona yaxın rəng çalarlarını özündə əks etdirən mənzərə fotoşəkli varsa, onu GIF faylı kimi saxladıqda rənglərin sayı 256-ya qədər azalacaq. Ona görə də GİF formatından kasıb rəng çalarlarına və ya çox hissəsi eyni rəngə malik təsvirlərdə istifadə edilir. JPEG – GİF formatlı fayllardan fərqli olaraq JPEG formatlı fayllarda 16,7 milyon rəng çaları göstərilə bilər. JPEG-nin sıxma alqoritmindən istifadə edərək sıxma funksiyasını və faylın diskdə tutduğu yerin ölçüsünü idarə etmək olar. Buna baxmayaraq sıxma prosesi vaxtı JPEG formatlı təsvirlərdə itkilər yaranır. Əgər təsvirin üzərində mətn varsa sıxma vaxtı mətnin dəyişməsi və oxunmaz hala düşməsi baş verir. Ona görə də üzərində mətn olan təsvirləri GİF formatında saxlamaq daha məqsədəuyğundur. Digər tərəfdən JPEG formatlı təsvirlər üzərində dinamik və şəffaflaşdırma funksiyalarını lazımı səviyyədə yerinə yetirmək olmur.\nFayllar formatlarına görə fərqlənirlər:\nQrafik fayllar: TIFF, BMP, GIF, JPEG, PCX, PNG, PSD, TGA və s.;\nVideo və səs faylları: AVI, MID, MOV, MP3,\nMənbə — "https://az.wikibooks.org/w/index.php?title=Qrafik_redaktorlar&oldid=21115"\nLast edited on 10 fevral 2016, at 10:40\nBu səhifə sonuncu dəfə 10 fevral 2016 10:40 tarixində redaktə edilib.


Rayonda dövlət mühafizəsinə götürülmüş 63 tarix-mədəniyyət abidəsi var\nÖtən ilin payızında Vətən müharibəsində rəşadətli Azərbaycan Ordusu otuz ilə yaxın Ermənistanın işğalı altında qalan torpaqlarımızı azad etdi. Zəfərə aparan yolda – oktyabrın 17-də Füzuli şəhəri də azadlığına qovuşdu.\nVətənimizin hər guşəsi xalqımızın min illərdir yaşayıb-yaratdığı, onun tarixini, irsini təcəssüm etdirən abidələrlə zəngindir. İşğaldan azad olunmuş ərazilərdə 706-sı dövlət qeydiyyatında olmaqla 2600-dən çox tarixi abidə olub.\nHələ müharibənin getdiyi bir müddətdə ölkə başçısı tərəfindən imzalanan “Azərbaycan Respublikasının işğaldan azad olunmuş ərazilərində müvəqqəti xüsusi idarəetmənin təşkili haqqında” 2020-ci il 29 oktyabr tarixli fərmana uyğun olaraq, azad edilmiş ərazilərdə Mədəniyyət Nazirliyinin nümayəndələri tərəfindən tarix və mədəniyyət obyektlərinin ilkin inventarlaşdırılması və mühafizəsi məqsədilə monitorinqlər başlandı.\nİndiyədək dövlət qeydiyyatında olan 381 tarix-mədəniyyət abidəsinin monitorinqi aparılıb. Bundan əlavə, həmin ərazilərdə yerləşən dövlət qeydiyyatında olmayan tarixi, memarlıq, arxeoloji əlamət daşıyan 141 obyekt aşkar edilib.\nTəəssüf ki, işğal müddətində bu torpaqlardakı mədəni irsimiz vandalizmə məruz qalıb, dağıdılıb, talan edilib. Erməni silahlı qüvvələri tərəfindən dağıdılan daşınmaz mədəni irs nümunələri sırasında məscidlər, türbələr və digər inanc yerləri daha çoxdur. Dini məkanlar dağıdılmaqla yanaşı, bir çox hallarda təyinatına uyğun olmayan şəkildə istifadə olunaraq xalqımızın milli-mənəvi dəyərləri təhqir edilib.\nFüzuli rayonunda dövlət mühafizəsinə götürülmüş 63 tarix-mədəniyyət abidəsi var ki, onlardan da 60-ı işğaldan azad edilmiş ərazilərdə yerləşir. Digər işğaldan azad olunmuş ərazilərdə olduğu kimi, Füzuli rayonunda da tarix və mədəniyyət abidələrinin əksəriyyəti yer üzündən silinib. Rayonda Hacı Ələkbər məscidi, Dədəli, Merdinli, Gecəgözlü, Yuxarı Veysəlli kənd məscidləri, Horadiz kəndindəki iki məscid, eləcə də digər kəndlərdə yerləşən məscidlər, qəbiristanlıqlar, tarixi abidələr Ermənistanın barbar siyasətinə məruz qalıb. Həmçinin “Araz” qəzetinin redaksiyası, Mədəniyyət evi, Məhəmməd Füzulinin heykəli dağıdılıb, 1941-1945-ci illər müharibəsində həlak olmuş həmvətənlərimizin xatirə abidəsi də tamamilə məhv edilib.\nDövlətimiz bütün tarixi abidələrin, mədəni irs nümunələrinin bərpa olunaraq yenidən öz həqiqi sahiblərinə qaytarılması əzmindədir. Bərpa-konservasiya işlərinin müasir şəhərsalma prosesləri çərçivəsində nəzərə alınması əsas prioritetlərdən biridir.


Xəlilova üçün axtarış nəticələri\nXəlilova üzrə nəticələr (10):\nNatəvan Həbibi – azərbaycanlı müğənni, aparıcı, "W-Trio" qrupunun eks solisti.\nNatəvan Həbibi 20 may 1981-ci ildə Türkmənistanın Krasnovodsk şəhərində anadan olub. Daha sonradan Azərbaycana köçüb. Röya Ayxan və Elnarə ..\tArdın oxu »\nXəlilova Elnarə Sabit qızı 1 oktyabr 1980-ci ildə..\tArdın oxu »\nNatəvan Həbibi 20 may 1981-ci ildə Türkmənistanın Krasnovodsk şəhərində anadan olub. Daha sonradan Azərbaycana köçüb. Röya Ayxan və Elnarə Ardın oxu »\nGövhər Həsənzadə — bəstəkar.Mündəricat [gizlə]\nƏliheydər Həsənzadə 1913-cü ildə Bakı şəhərində anadan olub. İlk ə..\tArdın oxu »\nXəlilova Meyxos dırnaqlarınız cihaz Yayda Azərbaycan rabitəsinin inkişaf yolu Sukur Qarnınızı Qara Geyimli Qatil 2 Bolum suriya PENİS BÖYÜKLÜYÜ Olmadik kok kisiler Notrdam qozbeli film 1997 Nazim Aslan Bozalqanlı Lunatizm irsidir Heyatimin Menasi Sensen Həyat öyrədir film 1961 MövLana Gosteriw COX GOZEL MUQAYISE OXUYUN FIKIR BILDIRIN Travolta Develerin Sensiz Yaman DarIxmIsham Dayanmir Adi Qoyulmayan Sevgi Cekmeye Bu günün tarixi 21032013 BIR GUN KEND BAWIMA DEYEER Seyid Əbülqasim Xoyi Əlisəttar Yalançını evinəcən qovarlar film 1981 Andy Rubinin Google şirkətin ilə gizli layihəsi Ro soyuq baxiwlarin 22 Il 22 Saniye Sora lut dös sekili İşıldaquş Arzu ediremmm manee İslamda yeni olan müsəlmanlar namazda dua və zikri kraxmal SUDLU DONDURMA KUSEYEN Ən son model maşınları almaq xarakterimiz sperma analizi Skype salam wekili ŞƏRAB ANBARI


İnsan hüquqları üçün sadə fəaliyyətlər $theme.include($top_head_include)\nİnsan hüquqları üçün sadə fəaliyyətlər/\nSual: Əgər ədalətsizlik görürsünüzsə və ya aparılan siyasətin ədalətli olduğuna inanmırsınızsa, bununla bağlı nə edirsiniz? Nə hiss et diyinizi başqalarına necə göstərirsiniz?\nGüclü və gücsüz arasındakı münaqişədə tərəfsiz qalmaq güclünün tərəfində durmaq, neytral olmamaq deməkdir.\nBu bölmə İHT-ni icma səviyyəsinə qaldırmaq üçün istifadə edə biləcəyiniz müəyyən yanaşmaları nəzərdən keçirir. Təkliflər radikal deyil və siz öz hazırki işinizdə onların bir çoxundan istifadə edirsiniz: bannerlər hazırlamaq, məsələlər barəsində debatlar aparmaq, mədəni tədbirlər təşkil etmək, müxtəlif təşkilatlarla görüşmək, məktublar yazmaq və s. Bu cür sadə metodlar əslində peşəkar aktivistlər tərəfindən istifadə olunanlarla eynidir və onlar effektivdir!\nAşağıdakı siyahı qrupla edə biləcəklərinizin yalnız bir hissəsini əhatə edir. Bura-da niyyət fəaliyyət üçün resept təklif etmək deyil, fikirləri canlandırmaqdır. Yaradıcı olun, iştirakçılardan nəyin ən səmərəli və ya ən maraqlı ola biləcəyi, nəyin fəaliyyəti həyata keçirənlərin bacarıqlarına uyğun gələ biləcəyi barəsində fikirlərini soruşun.\nİctimai fəaliyyət, məsələn, küçə teatrı, etiraz yürüşü, petisiyalar və ya oturaq aksiyaların müxtəlif məqsədləri var, lakin aşağıdakılar onlar arasında ən vacibləridir:\nMəsələ ilə bağlı maarifləndirmə\nDigərlərini fəaliyyətə cəlb etmək\nKİV-in işıqlandırmasına nail olmaq\nSiyasətçilərə və ya güc sahibi olanlara insanların xəbərdar olduğunu göstərmək.\nƏgər siz ictimai fəaliyyət barəsində düşünürsünüzsə, diqqəti cəlb edəcək nəsə etməyin əhəmiyyətini yadda saxlayın: insanları gülməyə vadar edin və ya onların dayanıb nəzər yetirməsinə nail olun; siz, həmçinin, onları təəccübləndirməyə çalışa bilərsiniz. İnsanların bu barədə danışmasına nail olmalısınız!\nƏhəmiyyətli kütlə Bir çox Avropa şəhərlərində, adətən hər ayın sonuncu cümə günündə, onlarla, hətta yüzlərlə velosipedçi küçələri maşınlardan almaq üçün bir araya toplanırlar. Bu akt spontan şəkildə baş verir: tədbirin təşkilatçıları və əvvəlcədən planlaşdırılmış marşrut yoxdur. Velosipedçilər kütləsi küçələrdə toplu şəkildə nəqliyyatın sürətini aşağı salmaq, diqqəti çirklənməyə və ya maşınla dolu yollarda velosiped sürməyin təhlükələrinə yönəltmək yaxud sadəcə insanların normal şəhər həyatının sürətini aşağı salmaq qüvvəsini göstərmək və ümumi məqsəd və ortaq idealların sevincini qeyd etmək üçün velosiped sürürlər. İnsanları motivasiya edən faktorlar fərqlənir, eləcə də, velosipedçilərin bir çoxunun öz bannerləri və ya ictimaiyyətin diqqətinə çatdırmaq istədikləri kampaniyaları olur. Bir neçə velosipedçinin birgə velosiped sürməsi ilə başlayan fəaliyyət artıq kütləvi tədbirə və bir çox şəhərlərdə aylıq ənənəyə çevrilib. Daha ətraflı məlumat üçün baxın - www.critical-mass.info\nQrup üçün təkliflər:\nMəşğələlərlə əlaqələr: Məşğələlərin bir çox-unda maarifləndirmə kampaniyasının mövzusu ola biləcək qlobal məsələlər qaldırılır, məs., Aşığın hekayəsi (uşaq əməyi), Gəlin cinsi əlaqədən danışaq (gender/homofobiya), İrqçiliyə cavab vermək (irq, ayrı-seçkilik).\nMahnı, musiqili tamaşa və ya öz tamaşanızı yazın və onu küçədə təqdim edin.\nBanner hazırlayın, yerli şirkətin qarşısında çirklənmə, subpodratçılıq, əmək hüquqları və ya digər əlaqədar məsələ ilə bağlı etiraz aksiyası keçirin.\nMəsələ ilə bağlı posterlər və ya broşurlar hazırlayın və onları paylayın yaxud ictimai yerlərdə yerləşdirin.\nMəsələnizlə bağlı danışmaq üçün Facebook səhifəsi hazırlayın; daha sonra, izləyiciləri cəlb etmək üçün sosial şəbəkələrin digər formalarından istifadə edin.\nSual: İnsanlar adətən nümayişlərin boş yerə vaxt sərfi olduğunu düşünürlər, lakin heç kimin nümayiş keçirməməsi hansı mesajı verir?\n"99%"in səsi “İşğal et” Hərəkatı 2011-ci ildə 80-dən artıq ölkədə 1,000-ə yaxın şəhərdə vüsət almışdı. Nümayişçilər qismən “Ərəb Baharı”ndan ilhamlana-raq tələbləri qəbul olunana qədər yerlərini tərk etməyəcəklərini bildirirdilər, aktivistlər, gənclər və bir çox digərləri dünyanın müxtəlif yerlərində şəhər mərkəzlərindəki açıq məkanları “işğal edərək” çadırlar və özünü təmin edən icmalar qururdular. Onlar kiçik azlıq tərəfindən var-dövlətin böyük hissəsinə sahib olunmasını, və, bunun nəticəsində, demokratiyanın pozulmasını, eləcə də əksəriyyətə təsir edən xidmətlərin ciddi şəkildə ixtisara salınmasındakı ədalətsizliyi vurğulamaq məqsədilə “Biz 99%-ik” şüarını istifadə edirdilər.\nTədris edənlərin səlahiyyətləri çox vaxt\nöyrənmək istəyənlər üçün maneə törədir.\nƏvvəlki bölmədə göstərilən kimi ictimai fəaliyyətlər əslində tədrislə bağlı deyillər; onlar daha çox dərhal və sadə mesajın çatdırılması, maarifləndirmə və toxumların atılması ilə bağlıdır. Gənclər mükəmməl tədrisçilər ola bilərlər və onlar adətən, xüsusilə iştirakçılar öz yaşıdları olduqda, məsələ və ya dəyişən yanaşmalarla bağlı digərlərinin hazırlanmasında daha effektiv olurlar. Həmçinin, məsələni digərlərinə izah etmək gənclərin öz mövqelərini aydınlaşdırmasına və özlərinə daha böyük inam əldə etməsinə kömək edəcəkdir.\nPowerpod Layihəsi - http://www.edinburgh-powerpod.org\nEdinburq Woodcraft Folk Şotlandiyanın Lotians şəhərindəki gənclərə dayanıqlı enerjinin tədrisində istifadə olunması üçün praktiki vasitə kimi günəş panelləri və külək turbinlərindən bəhs edən treyler hazırlanması üçün qrant udmuşdu. Powerpod kimi tanınan treyler yerli universitetdəki tələbələr tərəfindən külək enerjisinə alternativ kimi günəş enerjisi və günəş termal gücünü nümayiş etdirmək məqsədilə hazırlanmışdı. Woodcraft Folk-un gənc tədrisçilərinin ilk qrupu Alternativ Texnologiya Mərkəzinə səfər etmiş və Powerpod-un elmi əsası və texniki aspektləri barəsində öyrənmişdilər. Qayıtdıqdan sonra onlar yaşıdları olan uşaqlar və gənclər üçün seminarlar keçirmişdilər. Bu, ərazidəki digər Woodcraft qruplarına sistemli şəkildə seminarların təqdim olunmasına gətirib çıxardı. Seminarlar həm formal, həm də infor-mal təhsil sektorlarında böyük marağa səbəb oldu. Mənbə: http://www.scotland.gov.uk/Topics/SustainableDevelopment/EWFenergytrailer\nMəşğələlərlə əlaqələr: Gənclərə maraqlı mövzuları tapmaq və onların arqumentlərini və debat bacarıqlarını məşq etməsinə kömək göstərmək üçün Harada dayanırsınız? və ya Seçkiqabağı kampaniya məşğələlərindən istifadə edin. İnsan hüquqları barəsində kreativ düşüncəni təşviq etmək və pantomima və ya teatr məşğələsi üçün əsas kimi Bunu həyata keçirin məşğələsindən istifadə edin. Təhsil barəsində düşünməyə başlamaq üçün – onun nə demək olduğu, nəyə görə əhəmiyyət daşıdığı və həyatın müxtəlif aspektlərinə necə toxunduğu - Hamı üçün təhsil məşğələsindən istifadə edin.\nMaraq doğuran məsələ ilə bağlı ictimai debat təşkil edin, məsələn, təhsil xərclərində azalmalar, cinayətkarların insan hüquqlarına malik olmağa layiq olub-olmaması və ya yoxsulluğu azaltmaq üçün hərbi proqramların büdcəsinin kəsilməsi. Dövlət rəsmiləri və dostlarınızı iştirak etməyə dəvət edin.\nİnsan hüquqları mövzusunda öz videonuzu hazırlayın və ya teatr tamaşası təşkil edin.\nYerli (milli) qəzet üçün məqalə yazın və ya yerli radio/televiziya kanalından müsahibə götürməyi xahiş edin. Bunu daha nəzərəçarpan etmək üçün şəkil təmin edə bilərsiniz?\nQrupun yaxşı başa düşdüyü bir mövzunu seçin və digər qruplarla və ya ye-rli məktəbdəki şagirdlərlə birlikdə yaşıdlar arasında təhsil proqramı təşkil edin. Gənclər qrupuna insan hüquqları barədə danışa və ya 2-ci Fəsildəki məşğələlərdən birini apara bilərsiniz?\nCanlı Kitabxana layihəsi Polşanın Vrotslav şəhərindəki qrup kitabların müxtəlif mədəni, sosial və digər qruplarından olan insanlarla əvəz olunduğu və 30 dəqiqəlik söhbət üçün “borc alına bildiyi” Canlı Kitabxana təşkil etmişdi. Burada cəmiyyətdən təcrid olunan və mütəmadi şəkildə insan hüquqları pozulan qruplar, məsələn, roma insanlar, əlillər, dini azlıqlar və digərləri təmsil olunmuşdu. Kitabxanaya 2 gün ərzində 600 nəfər baş çəkmiş və onlardan 100-dən artıq şəxs “kitab” götürmüşdü. Tədbirə böyük diqqət göstərilmiş, dövlət və özəl televiziya və radio şəbəkələrində, çap mətbuatda işıqlandırılmışdı Canlı Kitabxananın məqsədi müəyyən icmalardan olan şəxslər haqqında qərəzli fikirlərə malik şəxsləri onlarla görüşməyə, danışıb qulaq asmağa sövq etməklə əvvəlki yanaşmalarını aradan qaldırmaq idi. “Kitablarla” söhbətdən sonra “oxucular” aşağıdakı rəyləri bildirdilər: “Bu, öz həyatımla bağlı qərar verməyimə yardım etdi.” “Mən bir çox yeni məlumatlar əldə etdim; bəzi şəxslərlə söhbətlər, həqiqətən də, mənim stereotiplərimi dəyişdi.” Canlı Kitabxana metodologiyası ilə bağlı daha ətraflı məlumat üçün baxın - www.coe.int/compass.\nÖzün hərəkətə keçmək\nPartizan teatr gözlənilməz ictimai məkanlarda xəbərdar olmayan tamaşaçılara təqdim olunan spontan, təəccüb doğuran tamaşalar üçün istifadə olunur. Adətən, bu tamaşalarda məqsəd satirik, etiraz ifadə edən və karnavalsayağı metodlarla tamaşaçıların diqqətini siyasi/sosial məsələlərə çəkməkdir.\nQrupunuz bir sıra yollarla siyasətçilər, ictimaiyyət və ya digər vasitəçilərə müraciət etmədən birbaşa dəyişikliyi gətirə bilər. Bu, bütün fəaliyyətlərin ən diqqətəlayiqidir, çünki onun nəticəsi dərhal görünür və qrup dəyişikliyin səbəbinin öz fəaliyyətləri olduğunu anlayır.\nBir çox gənclər qrupları, məsələn, hüquqlarına hörmət olunmayan həssas şəxslərə birbaşa yardım göstərilməsində fəaldırlar. Belə insanlara əslində dövlət tərəfindən yardım göstərilməlidir, çünki insanların hüquqlarının pozulmamasını təmin etmək dövlətin məsuliyyətindədir. Buna baxmayaraq, dövlət öz öhdəliklərini yerinə yetirə bilmədikdə cəmiyyət dərhal kömək göstərmək üçün müdaxilə etməli olur.\nGənclər bu boşluğu doldurmağa yardım edə bilərlər – adətən, sadəcə ətrafda olmaqla, çətinliklərlə üzləşən şəxslərlə görüşməklə, onların problemlərinə qulaq asmaqla və ya onlarla söhbət etməklə. Bu, həmişə hər iki tərəfin zəngin təcrübə əldə etməsinə imkan yaradır.\nSual: Müəyyən bir qrup barəsində düşünün: gənclərin onlara baş çəkməsi hansı in-san hüquqları məsələlərinin qaldırılmasına kömək edə bilər?\nMəşğələlərlə əlaqələr: İştirakçıları yerli məkan və onun necə istifadə olunduğu barədə düşünməyə sövq etmək üçün Bizim Gələcəyimiz məşğələsindən istifadə edin. Gənclərin yerli icmanın həyatında daha çox birbaşa iştirak edə bilməsinin yollarını araşdırmq üçün Nərdivanda məşğələsindən istifadə edin. Cəmiyyətdən təcrid olunmuş insanların hisləri və bu cür münasibətin ədalətliliyi məsələsini araşdırmaq üçün Güc və var-dövlət uğrunda mübarizə aparmaq məşğələsindən istifadə edin.\nQrup üçün digər təkliflər:\nYerli icmanın tərk edilmiş ərazisini nəzarətə götürün: güllər və ya tərəvəzlər əkin və həmin məkanı insanların olmaq istəyəcəyi yerə çevirin.\nİcmadakı insanlara bağçılıq və ya digər bacarıqlarınızla xidmət göstərməyi təklif edin. Sizin qrupunuz öyrənmə mərkəzinə çevrilə bilər?\nKöhnə rəngləmə və dekorasiya ləvazimatları axtarıb tapın: gənclər mərkəzini, yerli icma mərkəzini və ya kiminsə evini qaydaya salın!\nNəsə bişirin və evsizlər sığınacağına və ya tənha yaşayan qonşunuza aparın.\nVə ya bişirdiklərinizi vərəqlərlə birlikdə paylamaqla müəyyən məsələyə diqqət çəkin.\nDünyanın bir çox ölkələrində istifadə olunmayan ictimai məkanların istifadəyə yararlı hala gətirilməsi və bağçalar salınması üzrə təşəbbüslər göstərilir. Bu fəaliyyət bəzən “partizan bağçılıq” adlandırılır. Brüssel fermerləri adlandırılan qrup tərəfindən mayın 1-i Beynəlxalq Partizan Günəbaxan Bağçılığı Günü elan edilib. 2010-cu ildə bu tədbirdə iştirak edən təqribən 5,000 şəxs yerli ərazilərdə günəbaxan toxumları əkiblər.\nDövlət nümayəndələrinin siyasətini və ya davranışını dəyişmək\nDövlətin və ya onun nümayəndələrinin insan hüquqlarına hörmətin təmin olunmasına görə məsuliyyət daşıdığını nəzərə alaraq, adətən insan hüquqları uğrunda hərəkatda yekun hədəf siyasət, qanun və ya qaydada dəyişiklik etmək olur.\nDünya, pislik edənlərə görə yox, bunu görüb heç nə etməyən insanlara görə təhlükəli yerdir.\nBu, gənclər üçün həddən artıq “ciddi” və ya dəyişiklik edə bilməyəcəkləri sahə kimi görünə bilər. Buna baxmayaraq, siyasətdə - milli, beynəlxalq və ya yerli səviyyədə - dəyişikliklər bir-birinin ardınca müxtəlif mənbələrdən göstərilən çoxsaylı təzyiqlər nəticəsində baş verir. İnsan hüquqları uğrunda mübarizə aparan gənclər bu prosesdən nəticə əldə etməkdə təcrübəli aktivistlər qədər bacarıqlı ola bilərlər. Onların yerli və ya qurumlar səviyyəsində uğur əldə etmək ehtimalları daha çoxdur, çünki onların şəbəkələri daha kiçikdir və hakimiyyətdə olanlara çıxış əldə etmələri daha realdır. Buna baxmayaraq, qrup istədiyi halda milli və ya beynəlxalq səviyyədə iş aparmaqdan imtina etməyin.\nBəzən, dövlət nümayəndələrinə təzyiq göstərməyin ən yaxşı yolu onlarla əməkdaşlıq etmək, onlara öz arqumentlərinizi başa salmaqdır. Bəzən isə, seçilməli yol etiraz aksiyası ilə təzyiq göstərməkdir. Ümumiyyətlə, siyasətlər müxtəlif istiqamətlərdən, həm əməkdaşlıq, həm də rəqabət əsaslı təsirlər nəticəsində dəyişdirilirlər.\nSual: Birlikdə işlədiyiniz gənclər siyasi nümayəndələrinin – yerli, milli və Avropa səviyyəsində - kimlər olduğunu bilirlər?\nTələbə aksiyası nəticəsində təxirə salınmış təhsil islahatları\nBir çox ölkələrdə tələbə aksiyalarının güclü tarixi var və əksər hallarda, tələbələrin fəaliyyətinə siyasətə birbaşa təsir edən və ya siyasi qərarlardan narazı qalan digər qrupların öz narazılığını ifadə etməsinə təkan verən faktor kimi baxılıb. 2008-ci ildə Fransa hökuməti təhsil kurrikulumunda bir sıra dəyişikliklər, o cümlədən müəllimlik peşəsində olan şəxslərin nəzərəçarpan hissəsinin işdən çıxarılması və tədris saatlarında azalma təklif etdi. Tələbələr ölkə boyunca bir çox şəhərlərdə küçələrə çıxdılar və hökumət islahatları təxirə salmalı oldu.\nMəşğələlərlə əlaqələr: Minilliyin inkişaf məqsədləri və hökumətin onları yerinə yetirmə öhdəlikləri ilə bağlı Bizim nə qədərə ehtiyacımız var? məşğələsinə baxın. Avropa Məhkəməsində məhkəmə işi üzrə rol oyunu təşkil etmək üçün Çahal Birləşmiş Krallığa qarşı məşğələsindən istifadə edin. İştirakçılar öz ölkələri əleyhinə qəbul edilmiş qərarlara baxa və milli siyasətə təsirin nə olduğunu görə bilərlər. Danışıqlar aparmaq bacarıqlarını məşq etdirmək və işə götürən – işçi münasibətlərini nəzərdən keçirmək üçün Həmkarlar İttifaqı Görüşü məşğələsindən istifadə edin.\nMüəyyən qərara görə məsuliyyət daşıyan yerli xadimlərlə əlaqəyə keçin; siyasətçilər və ya siyasət üzərində təsirə malik digər şəxslərlə əlaqəyə keçin. Görüş xahiş edin və ya ictimai dinləmə təşkil edin və onların hamısını iştiraka dəvət edin.\nPetisiya hazırlayın və mümkün qədər çox imza toplayın. Təsir göstərməyə ümid etdiyiniz şəxsə onu təqdim edərkən KİV-i də iştirak etməyə dəvət edin.\nHökumətin insan hüquqlarına hörmətlə bağlı öhdəlikləri və imzaladığı müqavilələrlə bağlı məlumat toplayın. Siz hüquqşünas və ya bu sahədə fəal olan QHT ilə əlaqə saxlaya və onlardan məsləhət ala bilərsiniz. Bundan son-ra, parlament üzvünə və ya müvafiq yerli siyasətçiyə məktub yazıb onlardan bu öhdəliklərin yerinə yetirilməsi üçün nə etdiklərini soruşun. Mətbuata xəbər verin!\nMəsələ ilə bağlı şikayət etmək və ya rəsmi orqan tərəfindən baxılmasını tələb etmək üçün istifadə edə biləcəyiniz digər mexanizmləri – istər milli, istərsə də beynəlxalq səviyyədə – nəzərdən keçirin.\nPolisə nəzarət etmək “LegalTeam” Rusiyada çalışan hüquq məsləhətçiləri, aktivistləri və mütəxəssislərinin qrupudur. Onlar ictimai toplantılarda və ya nümayişlərdə iştirak etdiyinə görə polisin təzyiqinə məruz qalan insanlara hüquqi yardım göstərilməsi və onların hüquqlarının müdafiəsi üzrə ixtisaslaşıblar. Bənzər təşəbbüslər bir çox ölkələrdə mövcuddur. Rusiyadakı qrup ilkin olaraq 2006-cı ildə Sankt Peterburqdakı Böyük 8-lik sammiti zamanı insan hüquqları pozuntularının aşkarlanması və qarşısının alınması məqsədilə yaradılmışdı. Daha sonra, bu qrup aktivistləri etirazla bağlı qanunlar və öz səlahiyyətlərindən sui-istifadə edən qu-rumlara qarşı işin necə qaldırılması barəsində maarifləndirən bir kollektivə çevrildi. Qrup seminarlar keçirir və bir sıra məlumat xarakterli materiallar istehsal edir. Onların LiveJournal səhifəsi müzakirə və konsultasiya üçün virtual görüş nöqtəsinə çevrilib və fəaliyyətlər üçün koordinasiya aləti kimi istifadə olunur.(http://community.livejournal.com/legal_team).\nDigər qruplar və ya hərəkatlarla əlaqə yaratmaq\nGənclərin fəaliyyət göstərməyə təşəbbüs irəli sürməsi faydalı olsa belə, daha böyük hərəkatın bir hissəsi olmaq və ya digər təşkilatlarla birgə çalışmaqla təcrübə əldə etmək də fayda gətirə bilər. İnsan hüquqları üzrə çalışan bir çox təşkilatlar, o cümlədən “peşəkar” QHT-lər və spontan şəkildə baş qaldıran hərəkatlar var və onların bir çoxu gəncləri öz sıralarına qatmaq və onların dəstəyini əldə etməyə şad olarlar. Təşkilatın öz işini heç də hər zaman “insan hüquqları” üzrə iş kimi təqdim etməyəcəyini nəzərə alın; buna baxmayaraq, evsizlər, uşaqlar arasında yoxsulluq, məişət zorakılığı, irqçilik və ayrı-seçkilik və ya digər bənzər məsələlərlə məşğul olan bir çox təşkilatlar bunu açıq şəkildə bəyan etməsələr də, əlbəttə ki, insan hüquqları üzrə çalışırlar.\nƏgər bəxtiniz gətirərsə, yeganə bir fantaziya bir milyon reallığa çevrilə bilər.\nGənclər belə təşkilatların təşkil etdiyi hərəkatlarda iştirak edə və ya daha sub-stantiv iştirak üçün tədbirin planlaşdırılması və təşklinə yardım etməyi təklif edə bilərlər. Sadə insanlar tərəfindən yaradılmış müvafiq maliyyələşməsi olmayan təşkilatlar arzulayan könüllülərin uzatdığı yardım əlini qəbul etməyə şad olacaqlar, ümumulikdə, onlar könüllülərin təşəbbüsdə iştirakı üçün daha böyük imkan təmin edəcəklər. Daha böyük QHT-lər müəyyən yarım-ştat könüllü yardımı müqabilində yerində təcrübə keçmək imkanı təklif edə bilərlər. Bu yolla, gənclərə müvafiq sahədəki peşəkar aktivistlərlə birgə işləmək, lazımi iş təcrübəsi əldə etmək, eləcə də üçüncü sektorun işi ilə bağlı məlumat almaq imkanı təmin edilə bilər.\nSual: İnsan hüquqları sahəsində çalışan yerli təşkilatları tanıyırsınız? Effektiv şəkildə əhatə olunmayan müəyyən məsələlər var?\nBombalar deyil, Ərzaq Bombalar deyil, Ərzaq ABŞ-da yerli səviyyədə başladılmış sülh hərəkatıdır və hazırda dünya üzrə bir çox ölkələrdə mövcuddur. Ərzaq və bombalar haqqında məlumatlarla silahlanmış kiçik könüllü qrupları təkcə evsizlərə deyil, məhdudiyyət qoyulmadan hamıya pulsuz vegetarian yeməkləri təklif edirlər. Bununla, onlar qida tapa bilməyən şəxslərə kömək etməklə yanaşı hərbi büdcənin fərqli şəkildə istifadəsi və ərzaq israfına son qoymaqla dünyada aclığı aradan qaldırmağın mümkün olması faktına diqqəti çəkirlər. Hərəkatın rəsmi təşkilatı yoxdur, lakin insanlar öz şəhərlərində “yerli şöbələr” qurmağa və siyasi jest kimi başqalarını qida ilə təmin etməyə həvəsləndirilirlər. Bombalar deyil, Ərzaq şöbələri bütün ABŞ ərazisində, həmçinin, Avropanın bir çox şəhərlərində fəaliyyət göstərir. Daha ətraflı məlumat üçün baxın - http://www.foodnotbombs.net/ “Mənim fikrimcə, Bombalar deyil, Ərzaq hərəkatı davam edir, çünki burada nəticələri görə bilmək komponenti var, eləcə də insanlar ərzaq toplayıb, yeməkləri və məhsulları bölüşməklə digərlərinin həyatlarına birbaşa təsir edə biləcəklərini hiss etdikdə özləri də dəyişilirlər. Onun davamlılığını təmin edən digər bir aspekt bizim heç kimin lider olmaması və hər qrupu konsensusla qərar verməyə istiqamətləndirmək prinsipinə əsaslanır. Könüllülər heç kimin göstərişlərini icra etmir və ya onlar işləsələr də, ofisdəki digər şəxslərə ödəniş edildiyi hissini keçirmirlər. Onlar Bombalar deyil, Ərzaq kampaniyasının reallaşması üçün fərdi məsuliyyət daşıyırlar.” Keith Makhenri, Bombalar deyil, Ərzaq hərəkatının banisi.\nHansı yerli təşkilatların qrupu maraqlandıran məsələlər üzrə çalışdığını müəyyən edin: bu təşkilatların nümayəndələri ilə görüş keçirin və qrupu bu fəaliyyətə necə cəlb oluna biləcəkləri barədə düşünməyə vadar edin.\nDaha böyük və tanınmış insan hüquqları təşkilatları tərəfindən təşkil olunan kampaniyaları nəzərdən keçirin, məsələn, Sərhədsiz Həkimlər, Beynəlxalq Amnistiya Təşkilatı, Uşaqları Qoruyaq, Beynəlxalq İnsan Hüquqları Liqası Federasiyası (FIDH) və ya Qrinpis, və qrupla hansı məsələlər və ya kampani-yalar üzrə işləmək istədiklərini müzakirə edin.\nBu fəsilin Planlaşdırma və Hərəkət bölməsinə baxın və qrupun müəyyən məsələ üzrə çalışmaq üçün öz təşkilatını yaratmaq istəyib-istəmədiyini aşkar edin. Onlar yeni bacarıqlar və fikirləri cəlb etmək və sayı artırmaq üçün digər gənclər qrupları ilə əlaqə saxlamaq və ya dostlarını dəvət etmək istəyə bilərlər. Bu isə, öz növbəsində insan hüquqları təşkilatlarının öz fəaliyyətinə necə başladığını əks etdirir!\nGənclərin Beynəlxalq İnsan Hüquqları Hərəkatı\nGənclərin Beynəlxalq İnsan Hüquqları Hərəkatı (YHRM) əsasən Mərkəzi və Şərqi Avropadan olan gənclər və gənclər təşkilatlarının beynəlxalq şəbəkəsidir. Gənclər insan hüquqları fikirləri və prinsiplərini qorumaq və təbliğ etmək üçün birgə çalışır, bir-birlərinin hərəkatlarını dəstəkləyir əinsan hüquqları müdafiəçilərinin yeni nəslini formalaşdırırlar. YHRM 1998-ci ildə gənclərin kiçik qrupunun təşəbbüsü ilə başladılmışdır. Bu gün isə, 37 ölkədən 1000-dən artıq insanı birləşdirir. Daha ətraflı məlumat üçün baxın - www.yhrm.org.\nGənclər və iştirak - “Sizin nəyə ehtiyacınız var?”\nPolşanın kiçik bir şəhərində yerli gənclər assosiasiyası gənclər arasında iştirak səviyyəsinin aşağı olmasından narahat idi. Onlar yerli dövlət qurumlarının gənclərin ehtiyacları və profili barəsində kifayət qədər məlumata malik olmadığını bildiklərindən tam mənzərəni nümayiş etdirmək üçün daha çox məlumat toplamağa qərar verdilər. Onlar müxtəlif üsul və metodlardan istifadə etdilər, məsələn, sosial şəbəkələr, mətn mesajları, küçələrdə müsahibələr, dostları, iş yoldaşları və ailələri ilə danışmaq. Bundan sonra, qrup sorğuların nəticələri üzrə ictimai sərgi təşkil etdi. Mütəxəssisin köməyi ilə nəticələri əks etdirən rəsmi sənəd hazırlayıb yerli merə göndərdilər. Beləcə, ilk dəfə şəhərdə gənclərin səsi eşidildi.\nTədqiqat və nəzarət istənilən aktivist üçün, həm hərəkətə keçməli qrupun ehtiyacları və problemləri üzrə mənzərəni təqdim etmək, həm də lobbiçilik metodu və ya ictimaiyyəti məlumatlandırma yolu kimi, vacib vasitələrdir. Məsələnin müxtəlif aspektlərini başa düşmək addımları effektiv şəkildə planlaşdırmaq üçün olduqca əhəmiyyətlidir. Yaxud yuxarıda göstərilmiş nümunədəki kimi, məlumat hakimiyyətdə olanlara təsir göstərmək üçün effektiv vasitə ola bilər.\nQruplar yuxarıda verilmiş nümunədəki kimi məlumat toplanmasında necə iştirak edə bilər və məlumatın yalnız özləri üçün deyil, müəyyən məsələnin həlli üçün faydalı olmasını necə təmin edə bilər? Başqa sözlə, məlumat toplanması necə bir hərəkatın, eləcə də tədris fəaliyyətinin başlanğıcı ola bilər?\nMəşğələlərlə əlaqələr: Gənclərin sorğu keçirmək təcrübəsi qazanması üçün Səs vermək yoxsa verməmək məşğələsindən istifadə edin. Ətraf mühit və çirklənmə ilə bağlı məsələləri araşdırmaq üçün Həyat şəbəkəsi məşğələsindən istifadə edin; daha sonra, onlayn “karbon hesablayıcı” tapın və iştirakçılara öz karbon ayaq izini hesablamağa kömək edin.\nMəlumatın yeni, təəccübləndirici və ya çox bilinməyən olması təmin edilməlidir - məsələn, şəhərinizdə küçələrdə yatan gənclərin sayı, onların yaşları, niyə bu vəziyyətə düşdükləri və ehtiyacları barəsində nə deyə biləcəkləri.\nKimin məlumatı bilməli olduğunu və onların bu məlumatla nə etməsini istədiyinizi düşünməklə. Bundan yerli siyasətçini öz mövqeyinizə inandırmaq üçün istifadə edəcəksiniz yoxsa ictimai fikir yaxud beynəlxalq təşkilatlardan istifadə edərək təsir göstərməyə çalışacaqsınız?\nMəlumatın necə təqdim olunduğu barədə düşünməklə: polyak qrup tərəfindən təşkil olunmuş sərgi kimi təqdimat geniş ictimaiyyət üçün statistik sıralamadan daha cəlbedici ola bilər!\nKİV-i də tədqiqatın nəticələri barədə məlumatlandırmaqla, hətta onlar birbaşa hədəf olmasalar da. Onlar məsələnin sadəcə “yoxa çıxmamasını” təmin edəcəklər.


“Atam deyirdi ki, xəstəxanaya gəlsəniz də sizi yanıma buraxmayacaqlar, inanmırdıq ki…” – QAZİ.AZ\nANA SƏHİFƏ/Cəmiyyət/“Atam deyirdi ki, xəstəxanaya gəlsəniz də sizi yanıma buraxmayacaqlar, inanmırdıq ki…”\n“Atam deyirdi ki, xəstəxanaya gəlsəniz də sizi yanıma buraxmayacaqlar, inanmırdıq ki…”\n“Bəzən mənə deyirlər ki, atana çox oxşayırsan. Atama oxşamaq mənim üçün böyük bir fəxrdir. İlk illər bunu eşidəndə təəccüblənirdim. Oxşamaq deyəndə bu fizioloji bir yanaşmadır, gənc yaşlarında onu görənlər bu sözü mənə deyirdi. Mən həm də atama xaraktercə oxşayıram. Çünki atam dürüst insan idi, lazım olan işləri özü görərdi, işdən yorulmazdı, baxıb görürəm ki, bu məndə də var” Bunu Moderator.az-a açıqlamasında əməkdar artist Məcnun Hacıbəyovun böyük oğlu Ceyhun Hacıbəyov deyib. O daha sonra əlavə edib.\n“Atam ömrünün sonlarına qədər Qubanın 2-ci Nügədi kəndindəki evində tək yaşadı. 90-cı illərin əvvəllərində Qubada ona ev tikdik, Quba səfərləri günbəgün çoxalırdı, anamla gedib həmin evdə qalırdılar. Atam 2005-ci ilə qədər teatrda çalışdı, 40 ildən çox teatrda işləmişdi. Onun Qubaya yaşamağa getməsi, təbiətinin fərqli olması ilə əlaqədar idi. 40 ildən sonra torpaq onu çəkdi, qayıtdı doğma vətəninə. Biz anamı itirdikdən sonra da atam Qubada tək qalmağa üstünlük verirdi, təkliyi xoşlayırdı. Tək qalmasının səbəbi kimi isə onu deyirdi ki, mən hər şeyi özüm edir, heç kimə buyurmuram” deyə o bildirib.\nMəcnun Hacıbəyovun kiçik oğlu Pərviz Hacıbəyov Moderator.az-a açıqlamasında bildirib ki, onu və qardaşını musiqi sahəsinə atası həvəsləndirib.\n“Biz 3 övladıq, qardaşımla bacım Qubada, mən isə Bakıda anadan olmuşam. Atam bizi tez-tez teatra tamaşalara aparardı. Tamaşalardan zövq alırdım. Atam çalışırdı ki, biz incəsənətə meylli olaq, bu səbəbdən qardaşım da musiqi sahəsində çalışırdı, daha sonradan bu sahədən uzaqlaşdı. Mən incəsənət, mədəniyyət sahəsində çalışmağa başladım, musiqiçi oldum. Arzum var idi ki, ansambllarda ifa edim, musiqiçi kimi tanınım, böyük sənətkarlarla görüşüm. Həmişə bizə aktyorlar qonaq gələrdilər. Bir dəfə də Səməndər Rzayevlə Yaşar Nuri bizə qonaq gəlmişdi, gördüm ki, həyətdə çaxnaşma düşüb. Sən demə onlar film üçün saçlarını keçəl ediblər, uşaqlar da onları görüb gülüşüblər (gülür). Atam baş rollara, əsas rollara can atmırdı. Soruşurduq ki, sən niyə əsas rollarda oynamırsan? Deyirdi ki, baş rolda aktyor özünü göstərməyə bilər, amma kiçik rol ilə nəsə deyə bilər. Mənim atamın çox gözəl səsi var idi, yadımdadır ki, tamaşalarda mahnı oxuyanda anşlaq olurdu, hamı onu alqışlayırdı” deyə sənətkarın oğlu bildirib.\nOğlu aktyorun son günlərindən də danışıb.\n“Atam covid-19-a yoluxmuşdu, xəstəxanada yatırdı. Görüşə bilmirdik, onunla yalnız telefonla danışırdıq, bu bizim üçün çox təsirli idi. Deyirdi ki, gəlsəniz də onsuz yanıma buraxmayacaqlar. Atam bizə heç vaxt etiraf etmirdi, çox istədiyini bildirmirdi. Telefonda mənə dedi ki, oğlum səni çox istəyirəm. Atam çox sağlam idi, sağalmağa doğru gedirdi. Düşünmürdük ki, onu bu tezliyində itirə bilərik. 4 ay bundan əvvəl biz onu itirdik” deyə sənətkarın oğlu bildirib.


Dünya Ekoloji Təhsil günüdür\n26.01.2018 | 10:42 Oxunub: 27\n26 yanvar - Dünya Ekoloji Təhsil günüdür.\nBu günün qeyd edilməsində əsas məqsəd ətraf mühit problemlərinə, onların həllinə ictimai diqqəti yönəltməkdə və gələcəkdə baş verə biləcək fəsadların qarşısını almaqda ekoloji təhsilin vacibliyini vurğulamaqdır.\nBu gün dünyanın bir çox ölkəsində təhsil müəssisələrində uşaq bağçalarında ekoloji təhsilin vacibliyi, ekoloji şüurun formalaşması və dövlətlərarası təcrübə mübadiləsinin əhəmiyyətinə diqqəti cəlb etmək məqsədilə qeyd edilir. Dünya Ekoloji Təhsil Günündə ekoloji məsələlərə həsr edilmiş konfranslar və seminarlar keçirilir, “dəyirmi masalar” təşkil edilir.\nEkoloji təhsil bizə təbiətlə harmoniyanı və ətraf mühitə təsiri azaltmağı öyrədir.


tövbə etmək | dusunek.com\nƏsas səhifəYazılar 'tövbə etmək' ilə etiketləndi\nAllahın Rəhmindən Ümidini Üzmə!\nAprel 19, 2010 Aprel 21, 2010 fayuu MƏNƏVİYYAT\tAllah,Allahin rehmi,Allahın rəhmi,ayeler,ümidsiz,heddi asanlar,həddi aşanlar,imanli,insanlarin sehvi,pesman olmaq,pesmanciliq,qüsursuz,rahat heyat,rahat həyat,sehv,səhv,sıxıntı,tövbə etmək,təqvalı müsəlman,tovbe etmek,vicdan ezabi,vicdan əzabı,zülm edənlər,zulm edenler\n«Məndən onlara de: «Ey Mənim özlərinə zülm etməkdə həddi aşmış bəndələrim! Allahın rəhmindən ümidsiz olmayın. Allah bütün günahları bağışlayar. Həqiqətən, O bağışlayandır, rəhm edəndir!» («Zumər» surəsi, 53).\nAllah bir çox ayələrində hətta təqva sahibi olan müsəlmanların da səhv edə biləcəklərini vurğulamışdır. Belə açıqlamalar insanın qəlbinə fərəh verir. Əks halda bilərək və ya bilməyərək səhv edən müsəlman böyük bir sıxıntı və ya vicdan əzabı çəkə bilər. Lakin müsəlmanların Oxumağa davam et →


Elxan Süleymanov: Məğlubiyyət təşvişi bütün Ermənistanı, erməniləri və ermənipərəst qüvvələri hərəkətə gətirib 1905.az\nElxan Süleymanov: Məğlubiyyət təşvişi bütün Ermənistanı, erməniləri və ermənipərəst qüvvələri hərəkətə gətirib\n“Ermənistan nümayəndə heyəti bayram günlərində də ciddi iş aparmış, yanvarın 8-dən 25-nə qədər isə Avropa Şurasına üzv olan ölkələrə ezam ediləcək və onlar həmin ölkələrdən AŞPA-da təmsil olunan deputatlarla ayrılıqda söhbətlər aparacaqlar. Bizim hər birimiz nə etməli olduğumuzu və kimlərlə görüşmək lazım olduğunu bilirik. Bu, təkcə nümayəndə heyətinə daxil olan şəxslərə deyil, prosesdə iştirak edən hər kəsə aiddir” – Bu fikir bu günlərdə Ermənistan mətbuatında geniş şərh edilmişdir. Onlar bu sözləri AŞPA-nın Siyasi Məsələlər və Sosial Məsələlər Komitələrində 2015-ci ilin noyabr ayında qəbul edilmiş “Azərbaycanın Dağlıq Qarabağ və digər işğal edilmiş ərazilərində zorakılığın artması” və “Azərbaycanın sərhədyanı bölgələrinin sakinlərinin qəsdən sudan məhrum edilməsi” adlı qətnamələrin qurumun qış sessiyasında müzakirəsinə münasibət bildirərkən demişlər. Bununla Ermənistanın AŞPA-nın plenar iclasına nə dərəcədə ciddi hazırlaşdığı və yanvarın 26-da bu qətnamələrin təsdiq edilməsinin qarşısını almaq üçün hamılıqla Avropa ölkələrinə yollandıqları açıq ifadə edilir.\nMəğlubiyyət təşvişi bütün Ermənistanı, erməniləri və ermənipərəst qüvvələri hərəkətə gətirib. Çünki Ermənistan və onun havadarları bütün resursları ilə AŞPA üzvlərinə yenə də, amma heç vaxt olmadığı qədər güclü təzyiqlər edəcəklər. Mən bu qətnamələr üçün mübarizə apardığım 2 il ərzində bu təzyiqlərin canlı şahidi olmuşam. Onlar bu qətnamə layihələrini AŞPA katibliyinə təqdim etdiyim andan, komitələrdə qəbul olunana qədər bütün mərhələlərdə hər cür təxribatlara əl atırdılar. Qətnamələrin lehinə, Azərbaycanın haqq səsinə səs verən Avropalı parlamentarilər Ermənistanın təkidi ilə dünyanın güc dövlətləri, siyasi liderlər, AŞPA rəhbərliyi tərəfindən güclü təzyiqlərə məruz qaldılar.\nAŞPA-nın qış sessiyasında hər iki qətnamənin müzakirəsi “olum ya ölüm” mübarizəsidir. Bu, sözün əsl mənasında belədir. Çünki AŞPA-nın prosedur qaydalarına görə, 2016-cı ilin qış sessiyası bu qətnamələr üçün son instansiyadır. Əgər bu qətnamələr plenar iclasda təsdiq edilərsə, nə Ermənistan, nə də heç bir erməni heç bir yolla işğalçı damğasını Ermənistan dövlətinin üzərindən götürə bilməyəcək, bu fakt heç bir zaman tarixin səhifələrindən silinməyəcək. Bu qətnamələr təsdiq olunarsa, Ermənistan dövlətinin işğalçı və təcavüzkar olmasını təsdiqləyən ilk tarixi sənəd olacaqdır. Buna görə də onların təşvişi təbiidir.\nBiz isə haqqın və ədalətin zəfər çalacağına ümid edirik!


Bu yazı övladınızı ölümdən qoruyacaq - Ən vacib bilgilər - FOTO\n13:03 22 Noyabr 2016\nBu suala cavab tapmaqda sizə Publika.az-ın “Ayırtman” layihəsi kömək edəcək.\n“Etiketdə göstərilən yaş həddinə baxın və uşağınıza uyğun olanı alın. Bunun üçün ticarət şəbəkəsindən bu məhsulları əldə edərkən əsas qayda kimi “üşaq qidası” və “6,8,10 və 12 aylıq uşaqlar üçün” yazıların etiketlərdə olmasına diqqət yetirmək lazımdır. Eyni zamanda, uşaq qidaları inqredient tərkibinə görə düzgün seçilməlidir. Uşaq qidası kimi istifadə olunan konservlərin tərkibində duz və şəkər qarışığının olmamasına və ekoloji təmiz məhsuldan hazırlandığına xüsusi diqqət edin. Mövcud qanunvericiliyin, standartların, sanitar gigiyenik norma və qaydaların tələblərinə cavab verməyən süni qida məhsulunun istehsalı, satışı və ölkəyə idxalı qadağandır. İstehlakçı olaraq, hər kəs idxal edilən və respublikada istehsal olunan uşaq qida məhsullarının etiketindəki informasiyaya diqqət etməlidir. Bu məlumatlar digər dillərlə yanaşı, Azərbaycan dilində də olmalıdır”.\nyazı övladınızı ölümdən qoruyacaq Ən vacib bilgilər FOTO


MDB-də yoluxucu xəstəliklərin yayılmasına qarşı mübarizə üzrə birgə səylər artırılır - AZƏRTAC – Azərbaycan Dövlət İnformasiya Agentliyi\nMDB-də yoluxucu xəstəliklərin yayılmasına qarşı mübarizə üzrə birgə səylər artırılır\nMDB Hökumət Başçıları Şurasının mayın 28-də keçirilmiş iclasında MDB iştirakçısı olan dövlətlərin yoluxucu xəstəliklərin yayılmasına qarşı mübarizə üzrə birgə fəaliyyətlərinin ortamüddətli planı təsdiq edilib.\nAZƏRTAC MDB İcraiyyə Komitəsinin mətbuat xidmətinə istinadla xəbər verir ki, bu sənəd MDB Hökumət Başçıları Şurasının yeni koronavirus infeksiyasının yayılması ilə əlaqədar Bəyanatındakı müddəaların həyata keçirilməsi məqsədilə Səhiyyə Sahəsində Əməkdaşlıq Şurası tərəfindən hazırlanıb.\nBəyanatda qeyd edilir ki, yeni COVID-19 koronavirus infeksiyası bütün bəşəriyyət üçün ciddi təhlükədir. Bu infeksiyanın yayılması qlobal səhiyyə sisteminə, habelə dünya iqtisadi, maliyyə və ticarət sisteminə təhdiddir. Bununla əlaqədar, Birlik ölkələrinin ərazisində yoluxucu xəstəliklərin yayılmasına qarşı mübarizə üzrə ortamüddətli birgə fəaliyyət planının işlənib hazırlanması birinci dərəcəli vəzifələrdən biri hesab edilir. MDB dövlətlərinin bu sahədə potensialını artırmalı olan bu plana əsasən, beş istiqamət üzrə 20-dən çox qarşılıqlı əlaqəli tədbirin həyata keçirilməsi nəzərdə tutulur.\nAZERTAG.AZ :MDB-də yoluxucu xəstəliklərin yayılmasına qarşı mübarizə üzrə birgə səylər artırılır